open-index/open-wikipedia-markdown huggingface dataset:
Windows NT 4.0

**Windows NT 4.0**係微軟Windows NT家族嘅第四套產品，代號Cairo，喺1996年7月29號發行畀製造商。係一個32位元嘅作業系統，分為工作站以及伺服器版本。而佢嘅圖形操作界面同Windows 95差唔多。根據比爾蓋茨所講，產品名之中入面「NT」嘅意思係「New Technology」（新技術），然而時至今日，呢個名已經冇咩特殊意義存在。

Windows NT 4.0喺進行維護管理工作嘅時候，使用者界面比起Windows 95較為唔友善。舉例話，對於電腦嘅硬件冇device management overview。

NT同「9x」嘅分界線直到Windows XP嘅推出之後至消失，原因包括遊戲用嘅APIs—諸如OpenGL以及DirectX—已經成熟到有夠高嘅運作效率，並且加上硬件本身效能亦夠高，至能夠以可接受嘅速度運行API。

Windows NT 4.0喺Windows 2000推出之後，微軟已經終止所有關於NT 4嘅服務，然而到2007年為止，即管微軟希望客戶可以換成新版本，依然有好多公司配合舊硬件持續穩定運作而繼續用呢個系統。

## 特色
不論工作站或者伺服器版本嘅Windows NT 4.0都係用Windows 95嘅使用者介面，包括Windows Shell、Windows Explorer（被稱為Windows NT Explorer）、以及使用「我的」命名法（舉例：我的文件、我的電腦）。

伺服器版本嘅Windows NT 4.0內建網頁伺服器，IIS 2.0。並且直接支援Microsoft FrontPage（撰寫以及管理網站嘅一支應用程式）嘅plugins以及延伸資源（extensions）。

版本另一個重要嘅特色係針對網絡應用程式提供咗**[[Microsoft Transaction Server]]**，以及Microsoft Message Queuing（MSMQ），提高通訊能力。

## Service Packs

SP7原本預定喺2001年初期釋出，但就成為咗**SP6a後安全更新**，而唔係一個完整嘅Service Pack。

## 發行版本
### 伺服器
* **Windows NT 4.0伺服器**，喺1996年發行，以小規模企業嘅需要為設計原則嘅伺服器系統。
* **Windows NT 4.0伺服器，企業版**，喺1997年發行，係首次喺Windows伺服器版本嘅作業系統中灌上**企業版**名稱嘅系統。企業版伺服器被設計喺高使用率，高流量嘅網絡中運作。
* **Windows NT 4.0終端伺服器**，喺1998年發行，畀使用者遠端登入。喺Windows 2000中，同樣嘅功能被稱為**[[終端機服務]]**，而喺Windows XP以及Windows Server 2003入面，被稱為**[[遠端桌面]]**.

Windows NT 4.0伺服器包含喺BackOffice Small Business Server 4.0以及4.5套裝軟體中。

### 其他
* **Windows NT 4.0工作站** 嘅設計目標係針對一般商業使用嘅桌上型作業系統。以穩定嘅純32位元作業環境為宣傳，快速喺目標市場中獲得成功地位。
* **Windows NT 4.0嵌入式系統** 為針對特定裝置，例如ATM而設計嘅小型系統。

## 安全性
喺2004年12月31號，微軟終止對NT 4.0包括安全更新嘅所有技術支援。因此，微軟建議目前嘅Windows NT 4.0客戶升級為更新、更安全嘅作業系統，例如Windows 8或者Windows Server 2012。

## 參考


## 出面網頁
* Windows NT Workstation 4.0 Official Product Page
* Windows NT Server 4.0 Official Product Page
* Screen shots of Windows NT 4.0 Workstation
* Guidebook: Windows NT 4.0 Gallery – A website dedicated to preserving and showcasing Graphical User Interfaces
* HPC:Factor Windows NT 4.0 Workstation Patches & Updates Guide
* HPC:Factor Windows NT 4.0 Server Patches & Updates Guide
* Windows NT 4.0 Reference Material
布美

**布美**（**Sébastien Olivier Buemi**，）係瑞士賽車手，2009年到2011年參加一級方程式錦標賽，2014年起參加電動方程式錦標賽，效力法國雷諾車隊，喺2015－16年電動方程式錦標賽贏到總冠軍。
畢業論文

**畢業論文**（ 或者 ）係學術文章，論文一種；喺讀學位課程畢業之前就需要寫，內容係一個特定主題嘅研究結果。通常唔算出咗版，亦唔算經過同儕互評。

唔係所有學位都要寫畢業論文。例如，讀美術通常係要整藝術品（相當於做研究），教授審批合格之後喺畢業之前展覽（相當於發表）；其他領域就有啲學士或者碩士課程會係做研究（所謂  或者 ），之後會要寫論文格式嘅報告，但係又唔算畢業論文；又有啲學士課程淨係讀夠學分同符合其他畢業條件（例如語言能力測試）就可以畢業。

## 睇埋
*博士論文

## 註
汽車產業

**汽車產業**，又叫**汽車工業**，係同生產汽車有關嘅工業，包括研發、製造同銷售等範疇，係世界上一種比較常見嘅重工業。
帕布帕德

**帕布帕德**（；）係印度嘅一位印度教學者，1966年創辦國際奎師那知覺協會，推廣瑜珈同素食。
遊樂園

**遊樂園**係種大型公園，多數都設有機動遊戲同埋消閒設施。

有特定主題嘅遊樂園又叫主題樂園。
遊樂場

**遊樂場**（），用地一種，笪地專門留畀人玩，就算吉地一笪都算係。大多數講戶外，但無話戶內唔得。由於細蚊至玩得多，一般就指兒童遊樂場，有種種設備，有蹺蹺板、韆鞦、滑梯之類。實情大人都有遊樂場，如種種波地，好似籃球場、足球場、羽毛球場，諸如此類運動場，都歸入遊樂場一類。如健身站、健身徑，亦可謂遊樂場設備。而學校咁，一般叫做操場。

遊樂場個名，譒自英文。一七八〇年，就指地一笪，專畀露天玩樂，尤其同學校相關。古英文有字、，字面玩樂之地，專講村中玩運動場。

## 地方

地並無限乜嘢質地，只要玩得都用得。草地、石屎地、沙地、泥地都有，視乎要點玩法。兒童遊樂場，時興舖軟墊，以防跌傷。

## 設計

遊樂場常見嘅設備有以下呢啲：
*蹺蹺板
*氹氹轉
*韆鞦
*滑梯
*攀爬架
*沙池
... 等等。值得一提嘅係，喺廿一世紀嘅世界，「遊樂場要點設計」成為咗一門學問：例如有研究指，又大又開放、得一個區域嘅遊樂場容易出現「比較有攻擊性嘅細路霸住嗮啲嘢」嘅情況，所以對於冇咁有攻擊性嘅細路嚟講，有多個子區域嘅遊樂場會比較有效噉鼓勵到佢哋玩－細路心理學同教育學方面嘅學者為咗想確保唔同嘅細路都可以有效噉玩，而開始對遊樂場嘅設計作出深入嘅思考。

## 攷
兒童遊樂場

**兒童遊樂場**係一種遊樂場，專畀細蚊玩。古時遊樂並無分大人細路，19世紀先至諗以遊樂場幫手畀細蚊學做大人。德國學校有先，而公眾用，英國1859年曼城就有。成班細路一齊場中玩，有利學曉同人相處，有禮貌，亦學曉玩得公道。

種種設備，亦鼓勵細蚊去玩，身心亦得到好處，如體力、平衡感等。

推動兒童遊樂場，除咗教育之外，安全亦都係因素。以往細蚊只要有地就玩得，通街通巷都有得玩，然而隨住機動車愈來愈多，車禍都跟住多。細路喺街玩，愈來愈危。於是乎，為安全計，就要有地專畀細蚊玩，兒童遊樂場由此就得到推廣。

## 攷
賊鷗

**賊鷗**係鴴形目嘅一種雀，生物分類係**賊鷗科**（Stercorariidae）下面唯一嘅屬**賊鷗屬**（Stercorarius）。
明星學生妹

《**明星學生妹**》（**Love Live!**）係由日本動畫公司日昇動畫（SUNRISE）、唱片公司Lantis同埋ACG月刊雜誌《電擊G's magazine》共同合作推出嘅多媒體企劃項目，有相關嘅漫畫、動畫同遊戲作品。故仔係講班女主角為咗救返自己學校而合組叫μ's嘅學園偶像團體。

## 動畫
電視動畫第1期喺2013年1月至3月響日本首播，共13集。第2期喺2014年4月至6月響日本首播，共13集。香港TVB播嗰陣叫《明星學生妹》。

### 故事簡介
東京都嘅國立音乃木坂學院係一間女子高中，因為收生不足，面臨殺校危機。二年級生高坂穗乃果唔想學校被殺，諗到用校園偶像去提升學校嘅受歡迎程度，吸引多啲人入嚟讀，咁就可以唔使殺校。穗乃果同另外8位同學一齊組成一個叫「μ's」嘅校園偶像團體。佢哋喺第一屆Love Live!大賽因為穗乃果病咗而中途退出，喺第二屆終於攞到冠軍。而學校就因為佢哋嘅努力而多咗人入讀，於是唔使殺校。

### 劇場版
《Love Live! The School Idol Movie》喺2015年6月響日本上畫，單計日本票房有成28.6億日圓。

故事係接住電視動畫第2期最後一集，講「μ's」以第2屆Love Live!冠軍身份受邀到美國演出，之後返番日本，因為喺美國嘅演出受到好評，搞到佢哋更加出名，但係佢哋都係決定維持番先前講好嘅停止活動決定，之後佢哋就宣佈停止活動嘅消息，而μ's就喺跟住一屆嘅Love Live!大賽度進行佢哋最後一次演出。

## 同系作品
### Love Live! Sunshine!!
《Love Live! Sunshine!!》（日語：ラブライブ！サンシャイン!!）係Love Live!系列動畫化「第二作」，啲主角就換咗係另一間學校嘅人。電視動畫第1期喺2016年7月至9月響日本首播，共13集。第2期喺2017年10月至12月響日本首播，共13集。劇場版《Love Live! Sunshine!! 學園偶像電影～彩虹彼端～》喺2019年1月響日本上畫。

衍生作品《幻日夜羽 -鏡中暉光-》嘅電視動畫喺2023年6月響日本首播。

### Love Live! 虹咲學園學園偶像同好會
Love Live!動畫系列「第三作」，第1期喺2020年10月至12月響日本首播，共13集。第2期喺2022年4月至6月響日本首播，共13集。

### Love Live! Superstar!!
Love Live!動畫系列第四作，第1期喺2021年7月至10月響日本首播，共12集。第2期喺2022年7月至10月響日本首播，共12集。

## 參考
莎樂皇后海峽

**莎樂皇后海峽**（**Queen Charlotte Strait**）係加拿大溫哥華島同卑詩省內陸嘅海峽，連接 Queen Charlotte Sound、莊士敦海峽（Johnstone Strait）同發現水道（Discovery Passage），南接佐治亞海峽（Strait of Georgia），係西岸裏面水道（Inside Passage）嘅一部份。
廣州市培才高級中學

係中國廣東廣州嘅一間完全中學，1984年開辦，位置喺海珠區燕子崗燕子崗路燕崗街20號。

呢間學校多數都係非廣州市户籍同埋喺廣州借考同埋返到户籍所在地喺廣州嘅初中畢業生。

## 校服色

*長袖：
*:衫：相間，領，袖口帶線，袖同衫兩邊帶有好大面積嘅形狀。
*:褲：，兩邊有比較幼嘅線。
*短袖：
*:衫：；有領有紐扣，領同袖口帶雙線。
*:褲：，兩邊有比較幼嘅線。

## 註

## 出面網頁
* 

類:海珠區
廣州市旅遊商務職業學校

係中國廣東廣州嘅技校，1981年成立，位置喺海珠區入面，有兩個校區。佢既係中國大陸第一批中等職業教育改革發展示範學校，又係中華人民共和國嘅重點職業學校。

## 兩個校區嘅詳細位置
*石溪校區：新滘路9號
*前進路校區：前進路雲桂大街5號

## 校服色

;短袖
*衫：純。
*褲：純。
;長袖：
*衫：相間；領，袖口帶兩條線；正面兩色之間有鈍角嘅V字形分界。
*褲：純。
;禮儀服
夏裝
*（男士）衫同褲都係純。
*（女士）連身裙，領同袖口都係。
冬裝
*衫同褲都係純。
;棉褸
純，領。

## 出面網頁
*

類:廣州技校
類:海珠區
衞滿朝鮮

**衞滿朝鮮**，係響公元前194年到公元前108年，由西漢諸侯國貴族衛滿響今日朝鮮半島建立嘅一個國。中國經典史書《史記》有記載佢嘅歷史。

類:朝鮮史
廣州松鶴養老院

係中國廣東廣州嘅一間專門為老人家搞服務嘅大型老年人社會福利機構，2012年成立，位置喺海珠區沙園路1號。佢既係海珠區最大嘅民辦養老院，又喺從廣州市四建機械廠改建而成嘅養老院。

## 註

## 出面網頁
* 

類:廣州老人院
類:海珠區
廣州市第98中學

**廣州市第98中學**係中國廣東廣州嘅全日制中學，1958年8月成立，位置喺海珠區工業大道南保康路源溪街5號（近石溪地區）。

## 校服色

;短袖
*衫：，領同袖口帶邊。
*褲：純，但右褲口帶有或JSBZ嘅撈稿。
;長袖
*衫：相間。袖口，領，正面底，胸口上半部分帶梯形，兩袋有嘅三角形；背面有嘅鈍角V字形，但中間幼兩邊粗。兩袖底，喺近關節位有底色。左右對稱。
*褲：，兩邊帶中等厚度嘅線但上下位有凹入去嘅折線。
;棉褸
相間。袖口同領都係，正面底，中間有鈍角V字嘅線；背面有嘅鈍角V字形，但中間幼兩邊粗。兩袖底，喺近關節位有底色。左右對稱。

## 史
學校喺1958年8月成立，初期喺海珠區工商聯主辦嘅**廣聯中學**，校區喺而家嘅同福中路303號（今日嘅海珠區少年宮所在地）。1966年因文革爆發，受破四舊浪潮影響而改名做**廣州市紅太陽中學**，但時隔兩年，經廣州市人民政府批准而改名做**廣州市第98中學**重畀咗廣州市教育部門睇實。1991年重新起咗間教學綜合大樓。2003年2月搬到工業大道南嘅保利花園入面，源溪街5號嘅位。初期凈得10000m²，2012年時擴大到13797m²。

## 出面網頁
*

類:海珠區
范愷雯

**范愷雯**（**Michelle Fan**，）係香港模特兒兼演員，2016年參演ViuTV真人騷節目《脫獨工程》而開始出名。

## 簡歷
范愷雯喺香港理工大學會計系畢業，讀緊大學嗰陣已經畀模特兒公司發掘做廣告模特兒，拍過唔少廣告，當中比較出名嘅係同過古天樂拍電子產品廣告。佢重幫過旅遊雜誌拍平面廣告同短片。

范愷雯喺2016年正式用藝人身份出道，工作包括金花獎國際電影節司儀、路訊通節目主持等等。佢喺ViuTV真人騷節目《脫獨工程》，做其中一位參賽者嘅替身，因為幾靚女而開始畀觀眾留意。另外，同年佢亦頭一次參演電影《一拳青春》。

## 演出
### 電影
*2016年：《一拳青春》
*2018年：《棟篤特工》飾 YOYO

### 電視節目
*2016年：ViuTV《脫獨工程》機械人
*2017年：ViuTV《小城光影》主持
*2017年：Now爆谷台《爆谷戲象台》主持
*2017年：ViuTV《回憶備份》（第6集）秘書

### 網絡劇
*2019年：《性敢中環》飾 女網紅

### 舞台劇
*《書蟲的少年時代》 飾演 翁卓慧
*《都是「碌卡」惹的禍》

## 廣告
代言人
* 韓保經月貼：香港、澳門、台灣區代言人    

## 參考

## 出面網頁
*
*
三星Galaxy Note 7

**三星Galaxy Note 7**係三星電子嘅Galaxy Note系列智能電話嘅第六代型號，喺2016年8月發佈，而香港地區嘅發佈日期係8月17號。

之不過佢嘅鋰電池出現問題而又一路都搞唔掂，結果推出唔夠兩個月，就搞到要全球回收同永久停賣。

## 規格

## 賣點
2016年8月初發佈嘅Note 7，主打防水、虹膜辨識同佢嘅相機功能。部機嘅防水功能支援到去IP68，同埋水下面都可以用S-Pen。第二個賣點就係虹膜辨識，佢利用咗紅外線技術，可以用虹膜將成部手機加密，或者淨係鎖住某幾個檔案。同時，佢都可以用嚟登入Facebook。佢嘅相機像素尺寸係1.4μm，光圈係F/1.7。比起同期機種更強勁，而Dual Pixel嘅對焦系統可以方便用家喺低光嘅環境下影相。

## 名
雖然呢隻機型係第六代，但因為三星將Apple嘅iPhone 7睇成主要競爭對手，所以跳過6而叫7。

喺粵語圈入面，「Note 7」嘅諧音係「碌𨳍」，所以畀啲講粵語嘅人笑。

## 電池問題
三星Galaxy Note 7推出後，世界各地傳出多宗爆炸事件，三星發現電池有問題，宣佈會安排更換頭一批賣出嘅機。但係，配咗新電池嘅機依然有爆炸事故，三星喺10月11號決定全球回收同永久停賣。

## 相

Samsung Galaxy Note 7 face 20161010.jpg|機身正面
Samsung_Galaxy_Note_7_rear.jpg|機身背面


類:三星Galaxy
覺士氏

**覺士氏**（**Cox**，/kɒks/）係英文姓氏。源於英倫或威爾士，亦可能喺英國幾個唔同地方起源，有唔同嘅串法變到今日嘅標準串法。兩種愛爾蘭本地嘅姓亦英文化成「Cox」。

呢個姓最早係1556年 Alicea Cox 喺倫敦聖馬田教堂結婚嘅記錄。覺士係英國排第六十九嘅姓氏。

個姓嘅意思可能來自 *cock* 或者 *coch*，解做「由山上嚟」，或者 *cocc*，「細」噉解，又或者 *coch*，「紅色」噉解。

## 譯名
將「Cox」譯做「覺士」可追塑到1850年代到1860年代，英國傳教士 Josiah Cox 就用「覺士」呢個譯名，而 Josiah Cox 係先去廣州，之後北上。所以覺士係粵音譯。

## 攷
珠江醫院

**珠江醫院**（），又嗌，係中國廣東廣州嘅一間有醫療、教學、科研喺埋一齊嘅大型三甲綜合醫院，1947年成立，位置喺海珠區工業大道中253號（近南泰路口）。佢既係南方醫科大學屬下嘅第二附屬醫院，又係廣東第一批社會醫療保險同埋社會工傷保險嘅指定醫療機構。

## 史
醫院喺1947年2月成立，初期嗌**解放軍第十後方醫院**，位置喺山東沂蒙山江裕鎮（今日嘅臨沂同濰坊嘅交界），但隨後改成**解放軍第三後方醫院**，1948年搬到濟南時改名做**解放軍濟南市第一臨時醫院**。期間因戰亂不斷而先後搬到河北、江蘇、安徽、江西，及福建一帶，名亦陸續改名做**解放軍第五野戰醫院**同埋**解放軍第一野戰醫院**。直到1955年6月，醫院被整編成**解放軍第一〇三醫院**重落戶喺福建永安專區（今日嘅三明永安市）而結束野戰任務，轉型成駐軍醫院。

1978年5月1號，按中國人民解放軍總參謀部嘅批復同埋總後勤部嘅通知而搬到廣東廣州，隨後畀咗第一軍醫大學（今日嘅南方醫科大學）睇實而轉型成教學醫院。稱呼方面，雖然大學內部嗌佢做**第一軍醫大學第二附屬醫院**，但對外時嗌佢做**珠江醫院**。2004年8月，由於第一軍醫大學改名做南方醫科大學，醫院內部名按國務院同中央軍委嘅命令而改名做**南方醫科大學第二臨床醫學院**，但對外醫院冇改到名，加上醫院亦加入咗廣東省直屬嘅綜合教學醫院。

2007年11月，醫院喺南泰路邊南邊起咗間16萬幾平方米嘅新醫療區出嚟。

## 出面網頁
* 

類:廣州醫院
類:廣州三級甲等醫院
類:海珠區
類:南方醫科大學
地板油

**地板油**可以係：

*油地板嘅漆油
*練車術語：將油門踩到盡，差唔多掂到地板
片頭 (電影)

**片頭**，喺粵語上面，係唔準確，係啲戲開頭嘅時候，會出電影、出品、制作、發行呢啲公司嘅片或名；亦可能係字幕加音樂。同套戲嘅故仔冇乜關係。而可能包含呢啲：

*
*Production logo
*Title sequence

## 參攷
*電影片頭 (光影雜誌)
*影片/MV剪輯活用情報特蒐--快快樂樂學 會聲會影X5(電子書) - 鄧文淵 總監製/文淵閣工作室編著 
*片頭就該這樣做！——歐美電視劇片頭精選
*片頭的英文翻譯,片頭英文怎麼說,片頭的英文例句 - WebSaru漢英字典
趕出校

**趕出校**（又叫**踢出校**）係唔自願離開嗰間學校，而且係未畢業都逼住要離校，原因係犯規、總分數過低或者留級太多年都未畢業。

## 睇埋
* 修業
* 退學
雲霄路 (廣州)

**雲霄路**（）係中國廣東廣州嘅西南-東北走向主幹道，喺白雲區白雲新城，西南邊從機場路開始，一直向東北去到齊心路（東約西街口）。

## 史
條路初期係白雲機場嘅出入港道路，雖然西南段屬雲港路一部分，但東北段去到東約西街口路段並未改名，而且係斷頭路。2004年，白雲機場搬到花都後，條路被列入白雲新城規劃區嘅一部分。2007年時將條路整闊重向東延長，直到2011年因齊心路開通，先至將呢條路同金園路連埋一齊，延長到白雲大道南一帶。

「雲霄路」個名喺2005年先至改上去嘅。

## 敘述
全長770m，闊50m，雙向8車道。

## 經過嘅道路
條路從西南到東北排，**加粗**嘅字係主幹道：
* **[[機場路 (廣州)|機場路]]**
* **[[齊心路 (廣州)|齊心路]]**、東約西街口

類:廣州主幹道
類:廣州市白雲區
類:白雲新城
發現水道

**發現水道**（）係加拿大一水道，喺英屬哥倫比亞海岸，溫哥華島同發現羣島之間，駁通佐治亞海峽同莊士敦海峽。「發現」個名，出自溫哥華船長隻船，即係皇家船發現號。水道東岸，為四分島，而水道北端，則係勝羅那島，在此駁通莊士敦海峽。而南端呢，就駁通佐治亞海峽。水道長二萬五千米，一般兩千米闊，最窄之處，叫西摩窄峽，喺發現水道南半段。

水道好重要，主要航線中意經過水道，出入佐治亞海峽。發現水道係內水道航線一部份。

類:卑詩省
類:水道
過境通航

**過境通航**（英文：**Transit passage**），海洋法概念一則。海峽，駁通兩邊大海，又或者駁通兩邊專屬經濟區。船又好，飛機又好，都穿得過海峽，只要過境時，唔停咁行，速速通過。若然為咗出入海峽該國，所謂唔停咁行，速速通過，都會受該國條件限制。

呢條行船則例，寫入聯合國海洋公約第三部。並唔係全部國都簽約，之過多數國，好似嚽國咁，都會視為公約為習慣通則。由於公約將領海由三浬擴閯到十二浬，好多領海海峽，水域會唔過得，所以，第三部行船則例，就好緊要，確保通航。

過境通航全海峽有效，唔限於岸邊各國領海重疊水域。各國船又好，飛機又有，軍事民用，都可以無阻通航。潛艇潛住來行，本身就通過到國際海峽。過境通航，保障咗國際貿易同安全，至為重要。尤其直布羅陀海峽、多佛海峽、賀木茲海峽、曼德海峽、馬六甲海峽等。

之於國嘅內海，過境通航，並不包括在內。

## 睇埋
*無害通航

## 攷
韋傑 (河池)

**韋傑**（；）係中國共產黨嘅優秀黨員，久經考驗嘅忠誠嘅共產主義戰士，無產階級革命家，廣西河池東蘭嘅壯族人。做過中國人民解放軍優秀嘅政治工作阿頭同優秀嘅軍事指導員同埋中國人民解放軍嘅高級將領。1955年畀授咗中將軍銜，兼攞埋二級八一勳章，一級獨立自由勳章同一級解放勳章。

## 攷
*生平 

傑
類:廣西人

類:中華人民共和國軍人
類:全國人大代表
類:中國共產黨員
廣紙路

**廣紙路**（）係中國廣東廣州嘅三條道路，喺海珠區燕子崗。除咗廣紙北二路似「Γ」樣外，另外兩條都係東西走向。

## 名
條路因為舊時有間廣州造紙廠而改成噉嘅名。

## 三條道路嘅起點同終點
* 廣紙路：西邊從廣紙東五街開始，一直向東去到工業大道中。
* 廣紙北一路：西邊從南邊路開始，一直向東去到工業大道中。
* 廣紙北二路：西南邊從廣紙東五街同廣紙北一路嘅交界開始，一直向東北去到工業大道中。

## 敘述
* 廣紙路：全長428m，闊12m，雙向2車道。
* 廣紙北一路：全長233m，闊6m，1車道，凈畀西向東行。
* 廣紙北二路：全長319m，闊6m，1車道，凈畀東北向西南 行。

## 經過嘅道路
### 廣紙北二路
條路從西南到東北排，**加粗**嘅字係主幹道：
* 廣紙東五街、廣紙北一路
* **[[工業大道 (廣州海珠)|工業大道中]]**
### 廣紙北一路
條路從西到東排，**加粗**嘅字係主幹道：
* 南邊路
* 廣紙東五街
* **[[工業大道 (廣州海珠)|工業大道中]]**
### 廣紙路
條路從西到東排，**加粗**嘅字係主幹道：
* 廣紙東五街
* 南箕路
* **[[工業大道 (廣州海珠)|工業大道中]]**

類:廣州道路
類:海珠區
韋傑

**韋傑**可以係：
* 韋傑 (河池)：廣西河池人，做過中共中央顧問委員會委員。
* 韋傑 (四川)：中國男歌手，四川峨嵋山人
* 韋傑 (鬱林)：中國政治人物，廣西鬱林人。
* 韋傑 (模特)：中國女模特，江蘇徐州人。
韋傑 (模特兒)

**韋傑**（；；）係中國大陸嘅女演員同模特，江蘇徐州人。2002年出道，期間攞過2002年度新銳榜最受期待時尚新人獎。2003年攞過中國最佳職業模特同埋中國超級名模；2004年攞過中國職業模特大賽嘅首席模特。

## 參考資料
* 韦杰 银河演员
* 韦杰 深圳时装设计师

傑
香檸檬

**香檸檬**（；學名：**'）又嗌**香柑**（）或**香檸檬橙'''，係芸香科柑桔屬嘅常綠喬木仔或灌木，原產北美，而家喺全球各地都可以搵到。香檸檬嘅英文為bergamot或bergamot orange，呢個名字長期被誤譯為佛手柑。實際上佛手柑同香檸檬係柑橘類水果中截然不同嘅兩個品種。

## 用途
佢可以做生果，雖則好少可會直接食，但會用嚟調味（譬如伯爵茶）、果占同香薰精油。

## 連出去
* 香柠檬 博闻网

類:柑桔屬
類:四季常綠植物
類:喬木
類:灌木

類:植物油庫
類:藥用植物
類:茶嘅原料
類:調味料
無害通航

**無害通航**（英文**Innocent passage**），海洋法概念一則，船過他國領海，受到某啲限制。聯合國海洋公約，定義無害通航如下：


通航視為無害，只要無損岸國嘅和平、秩序同安全。依種通航，要合乎本公約同國際法規定。


無害通航，承認一國領海所有權。自由航行就唔同，截然挑戰所有權。

此法一九五八年所擬，一九八二年確認。

## 睇埋
*過境通航

## 攷

## 出面網頁
*UN Convention on the Law of the Sea, Part II: Section 3 defines "innocent passage"
* Spadi, F. (2001), "The Bridge on the Strait of Messina: 'Lowering' the Right of Innocent Passage?", *[[International and Comparative Law Quarterly]]*, 50: 411-419.
少林寺

**少林寺**，係中國河南鄭州登封嵩山嘅一座佛寺，北魏太和十九年（495年）開辦，屬漢傳佛教禪宗。

少林寺出名打功夫，有話：「天下武功出少林」。

## 睇埋
*白馬寺
石志本

**石志本**（）係中國軍人，湖北大悟人。

佢屋企耕田。因為田租去到咗七成，所以屋企好窮，連飯都食唔飽。佢老竇老母冇辦法，只能夠將佢細妹浸死，將大妹畀人做咗童養媳。佢係屋企嘅大仔，只係12歲嘅時候，返咗兩個月學，然後就去畀地主家放牛喇。佢秉性剛烈，地主嘅刮削同壓迫，畀佢惹咗強烈嘅反抗情緒。黃麻起義爆發之後，佢係放火燒咗凌辱過佢嘅老財主間屋，自己組織咗農民赤衛隊，帶領赤衛隊打土豪同繳武器。1929年2月，佢帶咗赤衛隊60幾人去檀樹崗去參加紅軍，紅軍淨係揀咗以佢為頭嘅十幾個人。1932年佢入咗中國共產黨。

佢參加咗百團大戰，畢業於延安抗大。佢1955年被授予少將軍銜，榮獲二級八一勳章、一級獨立自由勳章同一級解放勳章。

## 攷
*石志本.百度百科

類:中國軍人
高厚良

**高厚良**（；）係中國大陸嘅空軍政治委員，河南新縣人。1928年入中國共產主義青年團，1932年參加中國工農紅軍，1933年入咗中國共產黨。佢先後做過中共中央第十一屆同第十二屆候補委員，第十一屆中央軍事委員會委員，全國人民代表大會第四屆同第五屆代表。佢喺1955年被授予少將軍銜，兼夾獲得二級八一勳章、二級獨立自由勳章同一級解放勳章，佢喺1986年7月俾中央軍委授予一級紅星功勳榮譽章。

## 作品
*《過邱北》（1944年9月24號）

## 攷
高厚良

厚良

類:中國共產黨員
類:中國紅軍
菲臘·克利梅諾夫

（；；），花名**PHiZZURP**，係美國嘅職業電子競技玩家，加州洛杉磯人，佢因為自己成日喺網上直播玩使命召喚而出名。2010年加盟H2K-Gaming戰隊後喺2011年安納海姆辦嘅MLG大賽攞咗亞軍而一舉成名。2013年10月時因大賽無緣前八而退出H2K-Gaming戰隊，2014年6月24號轉戰到MRKNWILD戰隊，2016年7月喺使命召喚世界聯賽嘅北美賽區殺入咗8強。

2016年10月2號，佢搭女友揸車出遊時，喺哥羅拉度州奧羅拉一帶發生車禍，自己部車失事撞到炒車死咗，終年23歲。

## 註

## 攷
* Phillip "Phizzurp" Klemenov Everipedia

類:美國電玩家
類:交通意外死者
達里奧霍

**達里奧霍**（；，；）係意大利嘅畫家、歌手、劇場導演、男演員、劇作家、政治運動人及詞曲作家，倫巴第大區桑賈諾人。1997年攞過諾貝爾文學獎。

2016年10月13號，佢因患有嚴重嘅呼吸系統疾病，喺米蘭嘅馬里奧薩高醫院入面死咗，終年90歲。

## 註

## 出面網頁
* Official website 
* Dario Fo at Nobelprize.org 

類:男歌手
類:意大利畫家
類:男演員
類:意大利政治人
類:諾貝爾文學獎得主
洛神 (2002年劇集)

《**洛神**》（；）係香港無綫電視一部電視劇集，喺2002年6月24號到7月26號間喺翡翠台首播。齣戲長27集，參加齣戲嘅主演有蔡少芬、馬浚偉、陳豪、郭羨妮。

## 獲獎同提名
2002年度萬千星輝賀台慶
*本年度我最喜愛嘅電視角色：馬浚偉（曹植）、蔡少芬（甄宓）
*本年度我最喜愛嘅飛躍進步男藝員：陳豪
*本年度我最喜愛嘅男主角（最後五強）：馬浚偉
*本年度我最喜愛嘅女主角（最後五強）：蔡少芬

## 演員
*蔡少芬飾演甄宓
*馬浚偉飾演曹植（曹子建）
*陳豪飾演曹丕（曹子桓）
*郭羨妮飾演郭嬛
*劉丹飾演曹操
*林韋辰飾演楊修
*麥長青飾演曹彰（曹子文）
*飾演崔芣
*陳琪飾演幼嬋
*顧紀筠飾演劉惜惜
*鄺文珣飾演桑柔
*馮素波飾演甄張氏
*程可為飾演卞夫人（魏武宣皇后）
*鄧一君飾演曹叡
*麥嘉倫飾演漢獻帝

## 主題歌
### 片頭歌
; 《水中仙》
: 作詞 - 陳少琪、作曲・編曲 - 顧嘉煇、唱 - 馬浚偉

### 片尾歌1
; 《流沙》
: 作詞 - 陳少琪、作曲・編曲 - 顧嘉煇、唱 - 馬浚偉・李彩華

### 片尾歌2
; 《惜花》
: 作詞 - 陳少琪、作曲・編曲 - 顧嘉煇、唱 - 顧紀筠

## 製作
*編審：陳靜儀
*監製：梅小青

## 出面網頁
* 
* 
* 《洛神》官方網頁，TVB官方網站

類:2002年無綫電視劇集
廣州造紙集團

，又嗌，簡稱**廣紙集團**或**廣紙**，係中國廣東廣州嘅工廠，1936年成立，位置喺南沙區珠江街道新廣一路29號。間嘢主要生產紙張為主。

佢亦係中國大陸第一間新聞紙生產企業。

## 史
### 開廠期間，受到大整蠱。
間嘢喺1933年底喐手起，用咗2年半時間起好，初期改名做**廣東省營製紙廠**，位置喺河南嘅燕子崗到南石頭一帶。但開廠後2年，工廠馬上要投產時因抗日戰爭爆發，加上日軍殺到廣州，國民黨軍隊因為唔夠日軍打而撤退，喺撤退前重將佢嘅磨木房炸咗，期間一直俾日軍霸住。日軍霸佔期間，間嘢最先俾日本株式會社霸咗，改名做**王子製紙廣東工場**（）嚟出紙賺大錢。1940年，大日本帝國屬下嘅再生製紙株式會社（今日嘅株式會社）借日本陸軍軍部嘅勢力攞咗呢間工廠，重將冚唪唥嘅設備劫運到北海道苫小牧市鄉下嘅勇拂郡開工廠，重改名做**國策製紙株式會社勇拂工場**（，今日嘅株式會社屬下嘅分公司）。最後成間製紙廠又變成廢墟。

1946年日軍投降後，嗰時嘅廠張劉寶琛同工程師陳丕揚奉命，去到日本經過好多次交涉，喺1948年11月先至攞返3721件嘅其中3625件設備返廣州，但嗰時運返去啲裝備生嗮鏽，爛融融到幾乎用唔到咁滯。期間重新搞過間工廠，但嗰時國共內戰爆發而起得太慢，直到1949年9月先至起咗30%，喺解放軍殺到兩廣一帶時，國民黨反動派重諗住將工廠啲設備劫運到海南，但俾解放軍好快搞掂咗而有得保留。
### 重返人民，繼續經營。
1949年廣州戰爭結束後，工廠卒之返到人民手頭，嗰時最先改名做**廣東省人民政府造紙廠**；1950年改名做**廣州造紙廠**重俾中國共產黨嘅解放軍代表睇實，重出錢喺返海珠區燕子崗一帶重建。但嗰時中國大陸嘅經濟非常落後，從而重建進度緩慢，直到1951年2月19號先至正式投產，同年4月18號舉行咗好隆重嘅開幕典禮。隨後因為重未夠中華人民共和國成立後初期嘅大興文化教育事業而納入咗一五計劃，一期擴建工程喺1953年11月動工，直到1956年6月起好。佢將原嚟大概3公頃大嘅場地擴大到61萬m²。1956年5月29號，中國共產黨中央委員會主席毛澤東嚟過呢度睇過。1957年11月6號經中華人民共和國驗收委員會驗收過話掂之後而開始正式投產。
### 大起大落
投產之後，生產靚開始激增，從而一夜成名，成為中國大陸出新聞紙嘅重點企業之一，甚至俾嗰時過嚟睇呢間工廠啲華僑話佢做「紙城」。但好景唔長，1958年下半年因爆發大躍進運動而被受衝擊，生產線一直下降。雖然1961年實行「調整、鞏固、充實、提高」嘅八字方針後而恢復返大躍進前嘅水平，但1966年因文革爆發，工廠生產量一落千丈，1968年嘅生產量凈得1957年嘅69.09%。
### 改革開放後嘅飛速發展
文革結束後，工廠開始搞二期擴建工程，甚至喺十一大三中全會開完之後，又喺1988同1996年搞咗兩期嘅技術改造。1993年9月26號，中國共產黨中央委員會總書記江澤民嚟過呢度睇過，重親自寫「努力實現我國造紙工業現代化」嘅標語。從1994年開始，工廠同香港越秀集團一齊合資經營，改名做**廣州造紙有限公司**。1997年10月成立咗造紙集團，重按市委、市政府嘅意思而優化同組建咗產業結構同部署。1998年9月1號，公司收購咗廣州威達高實業。

### 踏入21世紀
2009年，廣州地區入咗「退二進三」嘅產業結構調整工作進程。其中呢間工廠列入咗搬遷範圍。2010年亞運會開幕前，工廠搬到南沙區一帶繼續開工廠。而搬遷工程直到2012年6月先至搞掂，2014年3月中旬，原先海珠區原址正式清拆嗮，原址被改建成廣紙新城嘅樓盤用途。

## 註同攷
;註

;攷

## 連出去
* 前进中的广州造纸厂 广州文史
* 广州变迁 广州档案网

## 出面網頁
* 

類:廣州公司
類:紙生產商
蘇韻姿

**蘇韻姿**（，，）係香港女藝人，2016年度香港小姐競選殿軍，然後加入無綫電視做藝員至2024年4月。

## 簡歷
蘇韻姿喺加拿大多倫多出世同成長，喺安大略京士頓嘅皇后大學畢業，主修戲劇，副修音樂。

2015年，蘇韻姿參加由加拿大新時代電視主辦嘅星秀動全城歌唱比賽攞亞軍而開始出名，跟住曾經做過電視節目主持同客串過加拿大電視劇。

2016年，蘇韻姿到香港參選香港小姐競選，攞到殿軍名次，留喺香港發展，入讀無綫電視嘅2016年演藝進修班，2017年開始幫無綫電視拍電視劇，頭一套作品係處境劇《愛·回家之開心速遞》入面做第三女主角熊心如，戲份幾重。同年3月蘇韻姿因為右頸生良性腫瘤，要請假做手術割咗佢，留低少少疤痕。劇入面熊心如係個乖乖女高材生，但偶然都會有比較性感嘅演出，譬如試過著護士cosplay衫，又試過喺沙灘著三點式游水衫，都引起觀眾嘅留意。之後佢個角色被安排同阮政峰飾演嘅池子孝做情侶，而兩個人喺戲外都玩得好埋，被觀眾懷疑佢哋戲假情真秘密拍拖。

## 演出
### 電視劇（[[無綫電視]]）

### 電視劇（[[HOY TV]]）

### 綜藝節目（無綫電視）

### 綜藝節目（[[ViuTV]]）

### 綜藝節目（[[HOY TV]]）

### 網絡節目（[[Big Big Channel]]）

### 廣告

### 其他

## 參考

  
## 出面網頁
* 
* 
* 
* 2016香港小姐競選- #5 蘇韻姿Andrea So Wen Chi
*《星秀動全城2015》（新時代電視，2015年7月20號上載）
*《2016香港小姐競選決賽：5號蘇韻姿－我要做你Girlfriend》（TVB，2016年9月11號）
*《蘇韻姿眼紅紅：四強已很滿足》（Bastille Macau，2016年9月11號）
雲從龍墓

**雲從龍墓**（），全名，係中國廣東廣州嘅墓葬群，大元元貞二年（1296年）起好，位置喺天河區廣州大道北伍仙橋一帶，白雲山東南角嘅麓馬仔嶺入面。

佢既係廣東地區唯一保存得最好嘅元代皇帝御旨賜葬古墓，又係廣東唯一嘅蒙古族歷史名人墓葬。1984年重修過，2002年8月被列入廣州市級文物，2008年12月18號升級成廣東省級文物。

## 連出去
* 雲從龍墓 白雲山

類:廣州嘅墳場
類:天河區
廣州戰役 (國共內戰)

**廣州戰役**（），中國大陸官方叫**廣州解放**（），係第二次國共內戰入面，廣東爆發嘅戰爭事件。

## 背景
1949年4月，中國人民解放軍過咗長江兼攻陷南京之後，國民黨喺中國大陸嘅統治基本上係四面楚歌，剩低啲政府集團走到廣州避難嚟抵抗共產黨。喺廣東駐守嘅國民黨有3個兵團，夾埋15萬人。嗰時中國國民黨國防部畀余漢謀嘅指令係「鞏固粵北確保廣州」。而中共中央搵葉劍英做華南分局第一書記，而張雲逸同方方分別做咗第二同第三書記，仲確定咗進攻廣東嘅作戰方案同埋接手廣東等重大問題。

## 經過
1949年9月底，廣州地區仲喺國民黨控制之下，解放軍第四野戰軍團嘅三個軍隊，跟住粵漢路兩邊南下先霸韶關，再霸廣州；第十五兵團嘅兩個軍隊，先經翁源、從化等地南下到廣州包圍國民黨；兩廣縱隊組織廣東地方部隊由和平、龍川等地向東殺到東莞，唔畀敵人再向南走佬。

同年9月22號，人民解放軍跨過粵北五嶺，隨後無耐大規模殺到廣東一帶。同年10月2號爆發廣東戰役，人民解放軍開始兵分三路，霸咗清遠、花縣（今日嘅花都區）、從化、增城、博羅等地，形成三面環軍，一面環海嘅姿態。

由於嗰時國民黨意識到鬥唔過人民解放軍，令國民軍出手無策，人民解放軍最後大獲全勝，嗰時行政院長閻錫山走到臺灣避難，代理總統李宗仁揸飛機飛到重慶，余漢謀向西江一帶走佬。期間國民軍隊試過炸海珠橋。

## 結果
經過半個月嘅戰鬥，1949年10月14號18:30（UTC+8），第十五兵團先頭部隊從廣州北郊殺到廣州市區。原先向西南走佬嘅敵人，冚唪唥主力喺陽江一帶被殺。當晚喺愛羣大酒店掛咗「中國人民站起來了！」嘅字樣。

同年10月24號，廣州市區成立咗中國共產黨廣州市委，4日後成立廣州市人民政府。期間葉劍英擔任第一任書記同第一任廣州市長。

同年11月11號，喺廣州街頭搞咗一系列嘅慶祝「廣州解放」嘅活動。

## 連出去
* 廣州解放60週年專題
* 廣州解放 人民網
* 回顧廣州解放啲事

類:廣州史
類:1949年
顧裕

**顧裕**（；），字**季則**（），吳郡吳縣人（而家江蘇蘇州），係三國時東吳嘅將領，老豆係顧徽，係吳國丞相顧雍一族嘅人。

顧裕喺細個時就有幾好嘅名聲，做咗將領後，最後做到吳國嘅鎮東將軍。佢係顧雍嘅侄，而顧雍亦有個仔顧穆，按史書話又有相同嘅別名叫顧裕。

## 參攷資料
*

類:江蘇人
類:三國人
裕
裴儁

**裴儁**（儁讀俊，；），字**奉先**（），河東聞喜人（而家山西聞喜），係三國時蜀漢嘅官員，佢老豆係裴茂，係裴潛嘅細佬，佢有仔裴越。

裴儁嘅姐夫係蜀地嘅長史，喺裴儁十零歲時送佢姐夫去蜀地，結果當時漢末天下大亂，令佢返唔到中原，留咗喺蜀地。裴儁大個咗，變得幾有名，畀蜀地嘅人推重，之後做官成爲光祿勛。佢嘅仔裴越原本亦喺蜀地督軍，蜀國滅亡後得以返去中原嘅洛陽，同佢啲親族團聚。

## 參攷資料
*

類:山西人
類:三國人
儁
卜戴倫

**卜戴倫**（**Bob Dylan**，）係美國民謠歌手，2016年攞諾貝爾文學獎，係頭一位歌手攞呢個獎。1961年出頭張專輯，佢多數出名作品來自1960年代反戰嘅民謠，*[[Blowin' in the Wind]]* 同 *[[The Times They Are a-Changing]]*，係表表者。1965年出嘅 *[[Like a Rolling Stone]]*，亦係大熱。戴倫唱片銷量超過一億，亦獲獎無數：十二個格林美獎、一個金球獎、奧斯卡金像獎等等。2012年五月，美國總統奧巴馬頒咗個總統自由勳章畀戴倫。2016年，戴倫獲諾貝爾文學獎，表揚「佢喺美國歌遙傳統之中，帶嚟嶄新嘅詩意」。

## 大碟
卜戴倫出咗嘅唱碟：

**[[Bob Dylan (album)|Bob Dylan]]* (1962)
**[[The Freewheelin' Bob Dylan]]* (1963)
**[[The Times They Are a-Changin' (album)|The Times They Are a-Changin']]* (1964)
**[[Another Side of Bob Dylan]]* (1964)
**[[Bringing It All Back Home]]* (1965)
**[[Highway 61 Revisited]]* (1965)
**[[Blonde on Blonde]]* (1966)
**[[John Wesley Harding (album)|John Wesley Harding]]* (1967)
**[[Nashville Skyline]]* (1969)
**[[Self Portrait (Bob Dylan album)|Self Portrait]]* (1970)
**[[New Morning]]* (1970)
**[[Pat Garrett & Billy the Kid (album)|Pat Garrett & Billy the Kid]]* (1973)
**[[Dylan (1973 album)|Dylan]]* (1973)
**[[Planet Waves]]* (1974)
**[[Blood on the Tracks]]* (1975)
**[[The Basement Tapes]]* (1975)
**[[Desire (Bob Dylan album)|Desire]]* (1976)
**[[Street-Legal (album)|Street Legal]]* (1978)
**[[Slow Train Coming]]* (1979)
**[[Saved (album)|Saved]]* (1980)
**[[Shot of Love]]* (1981)
**[[Infidels (Bob Dylan album)|Infidels]]* (1983)
**[[Empire Burlesque]]* (1985)
**[[Knocked Out Loaded]]* (1986)
**[[Down in the Groove]]* (1988)
**[[Oh Mercy]]* (1989)
**[[Under the Red Sky]]* (1990)
**[[Good as I Been to You]]* (1992)
**[[World Gone Wrong]]* (1993)
**[[Time Out of Mind]]* (1997)
**[[Love and Theft (Bob Dylan album)|Love and Theft]]* (2001)
**[[Modern Times (Bob Dylan album)|Modern Times]]* (2006)
**[[Together Through Life]]* (2009)
**[[Christmas in the Heart]]* (2009)
**[[Tempest (Bob Dylan album)|Tempest]]* (2012)
**[[Shadows in the Night]]* (2015)
**[[Fallen Angels (Bob Dylan album)|Fallen Angels]]* (2016)
**[[Triplicate]]* (2017)
**[[Rough and Rowdy Ways]]* (2020)
**[[Shadow Kingdom]]* (2023)

## 攷

類:美國男歌手
類:諾貝爾文學獎得主
波圖

**波圖**（**Porto**）係葡萄牙第二大城，人口24萬。


Porto-102-Douro-Ufer-1983-gje.jpg
Porto-204-Altstadt-2011-gje.jpg
Porto-248-aus Hotel da Bolsa-2011-gje.jpg
Porto-298-unterhalb Ponte Dom Luis I-Waesche-Damen-2011-gje.jpg
Porto-Bahnhof Sao Bento-02-2011-gje.jpg
Porto-Kathedrale-06-2011-gje.jpg
Porto-Kathedrale-44-Altar-2011-gje.jpg
Porto-Sandeman-06-Faesser-2011-gje.jpg
布拉加

**布拉加**（**Braga**）係葡萄牙第五大城，人口14萬。


Vista braga.jpg
Braga-02-Largo do Paco-2011-gje.jpg
Braga-18-Strasse bei Arca da Porta Nova-2011-gje.jpg
Braga-38-Bogengang-Ordensfrauen-2011-gje.jpg
Braga-Cafe Brasileira-04-2011-gje.jpg
Braga-Igreja da Lapa-04-Turm-2011-gje.jpg
Braga-Santa Cruz-06-2011-gje.jpg
Braga-Sao Marcos-04-linker Fluegel-Apotheke-2011-gje.jpg
ViuTVsix

**ViuTVsix**係香港電視娛樂擁有嘅一條以英語廣播為主嘅香港免費電視頻道，頻道編號96，2017年3月31號正式啟播。頻道係高清制式，每日播唔少過16個鐘。

呢個台請咗路透社幫佢整嘅英文新聞資訊節目《Weekly Re-Viu》，每個禮拜日21:00-21:30播。節目係過去一個禮拜重點新聞回顧，同時每集節目會請一位嘉賓對新聞事件做點評分析，主播包括Patrick Fok（霍炳宗）、Brittyn Clennett 同 Linda Kennedy。

## 參考

## 睇埋
*ViuTV
洗禮

**洗禮**（），又叫**施洗**、**受洗**，成身浸落水度嘅叫**浸禮**、**受浸**，係一種宗教儀式，普遍係指基督教嘅基督教傳統儀式。根據《聖經》記載，施洗約翰曾經為耶穌施洗，呢個亦係耶穌嘅吩咐。部分基督教宗派將洗禮列為聖禮之一，作為入教儀式。

洗禮其中一種方式係將祝聖過嘅水倒喺或者灑喺受洗者嘅頭上，另一種方式係受洗者成個人浸落水度。某啲宗派例如浸信會，只接受浸禮，唔接受灑水禮。

## 出面網頁
* 《馬丁路德小問答‧聖洗禮》，香港路德會文字部
愛情食物鏈

《**愛情食物鏈**》（），係香港無綫電視製作嘅時裝電視劇，由阮小儀、金剛、陳智燊同高海寧領銜主演，監製徐正康。呢套劇用飲食業嘅愛情故仔做主題。

## 主要角色
*阮小儀 飾 魯佳芳
*金剛 飾 洪鱻
*陳智燊 飾 劉柏業
*高海寧 飾 高貴芬

## 出面網頁
*愛情食物鏈 - tvb.com
警犬巴打

《**警犬巴打**》（），係香港無綫電視製作嘅時裝電視劇，由黃宗澤、鍾嘉欣、黃浩然同朱千雪領銜主演，監製黃偉聲。呢套劇用警狗做主題。

## 主要角色
*黃宗澤 飾 黎溢湫
*鍾嘉欣 飾 馬志昊
*黃浩然 飾  	費頌廉
*朱千雪 飾 黎淑姿
## 前後節目

## 出面網頁
*警犬巴打 - tvb.com
末代御醫

《**末代御醫**》（），係香港無綫電視製作嘅清裝電視劇，由郭晉安、楊怡、羅蘭、敖嘉年同賈曉晨領銜主演，監製張乾文。呢套劇用大清光緒末年嘅御醫做主題。

## 主要角色
*郭晉安 飾 杜仲
*楊怡 飾 伏苓
*羅蘭 飾 慈禧
*敖嘉年 飾 載湉
*賈曉晨 飾 洪百合

## 出面網頁
*末代御醫 - tvb.com
一屋老友記

《**一屋老友記**》（），係香港無綫電視製作嘅時裝電視劇，總共三十一集，由歐陽震華、胡定欣、羅蘭同胡楓領銜主演，監製方駿釗。呢套劇用有鬼嘅唐樓單位做主題，同舊劇《執到寶》似。

## 劇情
老人家寶祿有四個仔女，但係好少見面。寶祿離奇死咗，留低咗份遺囑，要求四個仔女喺舊樓單位一齊住九個月，先可以賣層樓。於是大哥寶歡、二妹寶欣、三弟寶愉同四弟寶怡先後搬入去舊樓，重新一齊生活。

四兄妹雖然同一個阿媽生，但係因為種種意外同心結感情好淡漠，而家朝夕相見難免有摩擦，一時之間矛盾激化，情況都好尷尬。更大劑嘅係，一場意外令寶歡發現，住喺舊樓嘅唔只佢哋四兄妹，竟然重有一對鬼魂夫妻。

## 主要角色
*歐陽震華 飾 寶歡
*胡定欣 飾 朱燦燦
*滕麗明 飾 寶欣
*張穎康 飾 寶愉
*張彥博 飾 寶怡
*劉江 飾 寶祿
*羅蘭 飾 依蘭
*胡楓 飾 白樺

## 出面網頁
*一屋老友記 - tvb.com
超能老豆

《**超能老豆**》（），前名《**爸B有話兒**》，係香港無綫電視製作嘅時裝電視劇，由李思捷、陳智燊同黃智雯領銜主演，監製潘嘉德。呢套劇用老豆同教育中心做主題。

## 演員表
### 花仙籽教育中心

### 早康物理治療中心

### 谷家

### 常家

### 其他演員

## 出面網頁
*超能老豆 - tvb.com

## 參考
為食神探

《**為食神探**》（），係香港無綫電視製作嘅時裝電視劇，由馬國明、岑麗香、阮兆祥同黃翠如領銜主演，監製梁材遠。呢套劇用已經飲食同查案做主題。

## 主要角色
*馬國明 飾 楊得基
*岑麗香 飾 唐嘉嘉
*阮兆祥 飾 麥犀
*黃翠如 飾 岑愛嬌

## 出面網頁
*為食神探 - tvb.com
律政強人

《**律政強人**》（），係香港無綫電視製作嘅時裝電視劇，由方中信、廖啟智、黃智雯同李佳芯領銜主演，並由曹永廉、郭少芸同何廣沛聯合演出，監製羅永賢。呢套劇用律師樓嘅內部鬥爭做主題。

## 主要角色
*方中信 飾 張強
*廖啟智 飾 劉謹昌（KC）
*黃智雯 飾 方寧（Martha）
*李佳芯 飾 卓宜中（Hazel）
*曹永廉 飾 任偉樑（Duncan）
*郭少芸 飾 李少樺（Pat姐）
*何廣沛 飾 周力行（Nick）

## 出面網頁
*律政強人 - tvb.com
雪炫

**雪炫**（原名**金雪炫**，，）係南韓女藝人，女子組合AOA成員，2012年出道。
## 出面網頁

* FNC Entertainment
* 
*
朱古力布甸

**朱古力布甸**係用朱古力整嘅布甸甜品，可以分做兩大類，一類先煮好再雪凍食，另一類好似蛋糕嘅整法要焗熱食。
EU超時任務

《**EU超時任務**》（），係香港無綫電視製作嘅時裝電視劇，由王浩信、朱千雪、袁偉豪同單立文領銜主演，監製林志華。呢套劇用識得返去舊時嘅衝鋒隊差人做主題。

## 主要角色
*王浩信 飾 關鼎名
*朱千雪 飾 凌晨風
*袁偉豪 飾 郭尚正
*單立文 飾 陳勁威

## 前後節目

## 出面網頁
*EU超時任務 - tvb.com
支那

**支那**（粵拼：zi1 naa4）係個「中國」嘅近義詞，有時附帶侮辱意思，引身出嚟嘅**支那人**，係中國人嘅代名詞之一。

## 本意
個詞係嚟自梵文चीन（cīna），又譯成**至那**、**脂那**、**摩訶支那**、**摩訶至那國**等等，同震旦同源。佢原本係古代印度對中國嘅稱呼，經佛教經典傳入中國，唔單只無貶義性重係褒義，因為幾百年前原意有包含「智慧之國」意思。近代中國都有好多漢族英雄、成功人士都用佢嚟自稱，好多西方語言都將中國叫做類似 China 嘅名（Shina...），亦係嚟自同一個梵文字詞。

中國共產黨機關報人民日報指「支那」詞性屬中性，存攻擊性係因為表達方式。人民網文史頻道上有文章為「支那」平反：「近代史上，部分日本人的確歧視中國人...歷史背景之下，「支那」原本係中性詞語，亦無可避免沾染上「侮辱」色彩。」作者認為，當稱中國為支那同時帶有歧視意圖，「支那」就係辱華。

## 變化
中華民國時期經歷大日本帝國侵略，期間日本人較常用「支那」作為代替「中國」或「中華民國」對中國嘅稱呼，自戰後，「支那」一詞開始有被中國定性為貶稱嘅記載。

### 各地情況
* 香港及澳門：有唔少以前喺呢兩處流行，煽情嘅廣州話抗日（及若干其他殖民者）題材戲劇，將「支那」描繪成冒犯語氣重過粗口嘅辱華用詞……地域文化及政治差異，令港中矛盾惡化，中國大陸自由行同水貨客問題（遊客不文明行為記錄）等因素亦導致香港受害者（非全部香港人）嘅反中反共情緒升溫，「支那」一詞於是取代「強國」等其他貶稱，成為中國大陸同中國共產黨嘅代名詞。鄰近嘅澳門亦受到類似麻煩困擾（非全部澳門人）而產生共鳴，於是呢個用法得以擴散至此。
* 中國大陸：其實中國大陸人有好多都對中國政府同國企，資本企業存有異議同反對。好多中國青年人，甚至有中國共產黨員都用到同類稱號，自稱或批評社會問題，例子有「脫支、你國」。中共成日強調自己係中國及中國人嘅主宰；有大把老百姓其實對於傳統中國文化好有認同感，反而認為中共與其格格不入；意識到既然「中國」同「中國人」等詞俾中共用到臭哂，就乾脆退而求其次，唔同佢爭嗰啲以前中性嘅稱呼，重要踴躍噉用「支那」及「支那人」等將佢哋踩低，務求劃清界綫，亦有啲人帶有黑色幽默語氣噉樣以此自稱，慨歎脱離唔到中共魔爪。
*台灣：中共喺國際舞台上，由民國手上搶走咗「中國」一名嚟用，周圍搏命話與其有關嘅人物事都係歸自己所有嘅。偏偏中共及大陸人經常周圍作惡同出醜，影衰哂「中國人」等名詞。有唔少台澎金馬人厭惡身分被中共騎劫及意淫，於是越嚟越興同時摒棄「中國」及「支那」，將佢哋夾硬噉加畀中共及大陸算數，順便加上唾棄意味。
*其他：其實有大量對應「中國」嘅外國官方用標準譯名嘅發音，都接近「支那」，不過中共並無到處迫佢哋改稱。

## 其他用法
* 繁體支那，對母語用繁體中文人士特別係港人、台灣人，且失理智式認同中國大陸，無分黑白輕重、意識形態。
* China，用西歐語言稱呼中國。
* 
* 印度支那，即中南半島，亞洲東南半島。
* 武吉支那（），又名「三寶山」，位於馬來西亞馬六甲，傳說為鄭和駐紮馬六甲所在地。
* 支那鄉，雲南省德宏傣族景頗族自治州盈江縣下轄，一個鄉鎮級行政單位。

## 雜項
鄙視華裔人嘅英文稱呼係「chink」。

## 睇埋
*東亞病夫

## 攷
非常小特務

《**非常小特務**》（） 係一部2001年上映嘅美國科幻間諜喜劇電影。而呢部電影係第一部。導演同制片人都係勞勃·安東尼·羅里葛茲。

## 劇情

## 演出角色
* 卡門·伊麗莎白（Carmen Elizabeth Juanita De Costa-Brava Cortez）
* 朱尼多（朱尼）（Junito "Juni" Rocket Racer Rebel Cortez）
* 英格麗德（Ingrid Cortez）
* 葛雷果里歐（Gregorio Cortez）
* 伊薩多（馬契特）（Isador "Machete" Cortez）
* 菲利克斯（Felix Gumm）
* 葛萊登柯小姐（Ms. Gradenko）
* 費根（Fegan Floop）
* 亞歷山大（亞歷克斯）（Alexander "Alex" Minion）
* 李斯普（Lisp）
* 戴夫林（Devlin）
* 唐納貢（Donnagon Giggles/Donnamight）

## 原聲音樂

### 軌道
# "Cortez Family" (Gavin Greenaway, Heitor Teixeira Pereira, Harry Gregson-Williams)&nbsp;– 1:39
# "My Parents Are Spies" (Danny Elfman)&nbsp;– 2:09
# "Spy Wedding" (Los Lobos, Robert Rodriguez)&nbsp;– 2:11
# "Spy Kids Demonstration" (John Debney, Robert Rodriguez, Marcel Rodriguez)&nbsp;– 1:06
# "Parents on Mission" (John Debney, Danny Elfman, Gavin Greenaway, Heitor Teixeira Pereira)&nbsp;– 1:17
# "Kids Escape House" (Gavin Greenaway, Heitor Teixeira Pereira)&nbsp;– 3:14
# "Pod Chase" (John Debney, Danny Elfman, Harry Gregson-Williams)&nbsp;– 1:38
# "The Safehouse" (John Debney, Danny Elfman)&nbsp;– 0:47
# "The Third Brain" (John Debney, Robert Rodriguez, Marcel Rodriguez)&nbsp;– 1:00
# "Buddy Pack Escape" (Danny Elfman)&nbsp;– 1:39
# "Oye Como Spy" (Davíd Garza, Tito Puente, Robert Rodriguez)&nbsp;– 2:59
#* Performed by Los Lobos
# "Floop's Song (Cruel World)" (Danny Elfman)&nbsp;– 0:59
#* Performed by Alan Cumming
# "Spy Go Round" (Gavin Greenaway, Heitor Teixeira Pereira, Marcel Rodriguez)&nbsp;– 2:11
# "Minion" (Chris Boardman, Gavin Greenaway, Heitor Teixeira Pereira, Robert Rodriguez)&nbsp;– 1:03
# "Sneaking Around Machetes" (Danny Elfman)&nbsp;– 0:35
# "The Spy Plane" (John Debney, Danny Elfman)&nbsp;– 1:29
# "Floop's Castle" (Chris Boardman)&nbsp;– 1:29
# "Final Family Theme" (Harry Gregson-Williams)&nbsp;– 1:44
# "Spy Kids (Save the World)" (Emily Cook, David Klotz and Dave Newton)&nbsp;– 2:20
#* Performed by  Fonda

## 發行同評價

## 榮譽獎項

## 攷

## 拎
* 
* 在AllMovie了解《非常小特務》（英文）
* （英文）
暗算

**暗算**（）係一套2016年上畫嘅美國懸疑電影，主角係位幫犯罪集團核數嘅會計師。套戲由賓艾佛力、安娜姬妲妮、J.K. 西蒙斯、莊柏思瑟、珍史瑪特主演，加芬奧康奈執導。
翠華路

**翠華路**可以係：
*翠華路 (廣州)：喺廣東廣州海珠區
*翠華路 (珠海)：喺廣東珠海香洲區
*翠華路 (西安)：喺陝西西安雁塔區
翠華路 (廣州)

**翠華路**（）係中國廣東廣州嘅南北走向道路，喺海珠區沙園近南石頭，北邊從翠寶路開始，一直向南去到南泰路。

## 敘述
全長255m，闊16m，雙向2車道。

## 經過嘅道路
條路從北到南排，**加粗**嘅字係主幹道：
* 翠寶路
* 南泰路

類:廣州道路
類:海珠區
關嘉敏

**關嘉敏**（，）係香港女藝人，女子組合Bingo隊長，而家係、邵氏兄弟同無綫電視旗下藝人。

## 簡歷
關嘉敏喺香港專業教育學院商業文憑畢業，讀一年班嗰陣參選過「FACE USTAR大專校花校草大選」，嗰時佢賣點係中國舞10級，重攞過校際舞蹈節金獅獎同香港舞蹈公開賽冠軍。

關嘉敏喺2016年加入，做咗新成立嘅五人女子組合Bingo嘅隊長。同年佢喺ViuTV真人騷節目《脫獨工程》，做其中一位參賽者嘅替身，因為幾靚女加埋個樣似周秀娜而開始畀觀眾留意。

2020年關嘉敏參選ViuTV選秀節目《全民造星III》，入圍廿強後止步。

2021年關嘉敏加入邵氏兄弟同無綫電視，同年參加無綫跳舞選秀節目《盛·舞者》，攞到第五名。2024年佢參加無綫扮嘢選秀節目《福祿壽訓練學院》，攞到第二名，當中比較出名嘅扮嘢演出包括扮王菲同譚輝智。

## 音樂作品
### 單曲MV
*2015年：《環球聖誕》——BINGO
*2016年：《CRUSH ON YOU》——BINGO
*2017年：《好好愛》——BINGO
*2017年：《HURT ME BOY》——BINGO
*2018年：《I KNOW WHAT YOU WANT》——BINGO
*2019年：《後街女孩》——BINGO

## 演出
### 電視劇（無綫電視）
*2020年：《法證先鋒IV》 飾 婚紗模特兒（第28集）
*2021年：《逆天奇案》 飾 電競隊員（第17集）
*2021-2023年：《愛·回家之開心速遞》 飾 主持（第1387集）、Connie（第1457集）、洪海迪（Heidi）（第1727-1945集）
*2022年：《美麗戰場》 飾 圓圓
*2022年：《法證先鋒V》 飾 小敏
*2023年：《隱形戰隊》 飾 辛芷瑤
*2023年：《你好，我的大夫》 飾 關穎璇
*2024年：《逆天奇案2》 飾 羅詠軍
*2024年：《巾幗梟雄之懸崖》 飾 李嘉寶
*2024年：《奔跑吧！勇敢的女人們》 飾 Lisa

### 電視節目（無綫電視）
*2021年：《明星運動會》參賽者
*2021年：《盛·舞者》參賽者
*2022年：《全城一叮》參賽者
*2022年：《開心無敵獎門人》第9集嘉賓
*2024年：《福祿壽訓練學院》參賽者（光B女）
*2024年：《獎門人感謝祭終極篇》嘉賓
*2025年：《女神配對計劃》參加者

### 電視節目（ViuTV）
*2016年：《脫獨工程》替身
*2017年：《歌度有…》演出（第2集）
*2019年：音樂微電影《傾城虐戀》第六屆【微電影「創+作」支援計劃（音樂篇）】 飾 CARMAN
*2020年：《全民造星III》參賽者

### 電視劇（ViuTV）
*2019年：《黑市—碟仙》 飾演 茜
*2019年：《黑市—過夜》 飾演 秀

### 雜誌／電視／平面廣告拍攝
*2020年：Press logic 女生日常 La Mer Hero 
*2020年：Press logic 女生日常 Tom Ford 性感眼影
*2020年：Press logic 女生日常 Cle de Peau Beaute 全新養膚級粉底 
*2020年：Press logic 女生日常 Biore Facial Wash 
*2020年：Press logic 女生日常【雙眼皮貼教學】｜貼出自然大眼雙眼皮｜必學美妝課｜
*2020年：Press logic 女生日常【夏天不脫妝容3步教學】｜持久底妝｜#BeautyPicks 美拍後台｜Urban Decay ｜LANCÔME｜ MAKE UP FOR EVER
*2020年：Press logic 女生日常 【超簡單消脂舞 一星期瘦2kg】|收拜拜肉、提臀 |瘦身女孩日常
*2020年：Press logic 女生日常 【1分鐘化好低調奢華4色眼妝】｜4色眼影｜必學美妝課｜IT Cosmetics｜ RMK
*2020年：Press logic 女生日常 【亞洲女生必用完妝好物推薦】｜亮肌光影盤｜DIOR ｜DOLCE & GABBANA BEAUTY ｜Too Faced
*2020年：Press logic 女生日常 《Olay》光精華（細胞級B3精華）

## 參考

## 出面網頁
* » 關嘉敏Carman | 天盟娛樂有限公司
* 
* 
*
*

類:無綫電視女藝員
一人控制

**一人控制**，喺中國大陸又叫**無人售票**，係由司機一個人做嗮一架巴士或者鐵路列車嘅運作。司機除咗揸車之外，亦要做埋開門閂門同埋收車錢呢啲嘢。

呢種制度減省咗售票員或者跟車人手，慳返啲人力成本。
許芯悅

**許芯悅**（，**Katie Hui**，）係香港模特兒兼演員，2014年主持過香港有線電視節目《怪談》而做咗其中一位「怪談女」。

## 簡歷
許芯悅19歲開始做做廣告模特兒，拍過唔少廣告。2013年，佢參演電影《生前必做七件事》做第一女主角，但因為一條畀人叫「絕望港女」嘅網上宣傳片嘅手法太激而引起一場風波。

許芯悅2014年喺香港有線電視節目《怪談》做主持，畀觀眾叫做「怪談女」。到2016年，佢開始亮相ViuTV，當中喺真人騷節目《脫獨工程》做嘉賓，畀班男參賽者無禮對待同口頭性騷擾而感到受辱。

## 演出
### 電影
*2013年：《生前必做七件事》飾演 Katie
*2020年：《時代》

### 電視節目
;香港有線電視
*2014年：《怪談·6魔女》 主持
;ViuTV
*2016年：《慳D啦Honey》 飾演 含羞答答小龍女 （第7集）
*2016年：《網絡瘋人》—兩性劇場 飾演 Kitty （第9集）
*2016年：《脫獨工程》嘉賓 （第3-5集）
*2025年：《總有一瓣喺左近》嘉賓 （第419集）

## 參考

## 出面網頁
*
* 
* 
* 許芯悅的YouTube Channel
光度

**光度**，又叫**亮度**、**明度**，係色水反射光嘅程度。簡單嚟講，三原色嘅成份越少，光度就越高，最高係白色，最低係黑色。
彩度

**彩度**，又叫**色度**、**飽和度**，係色水鮮豔嘅程度。簡單嚟講，越遠離白色同黑色，彩度就越高。
色相

**色相**係色水嘅相度，將色水分成360度去表達。

## 一覽
*0度：紅
*60度：黃
*120度：綠
*180度：青色
*240度：藍
*300度：桃紅
翠華路 (珠海)

**翠華路**（）係中國廣東珠海嘅南北走向道路，喺香洲區翠香街，北邊從沿河東路開始，一直向南去到翠香路。

## 敘述
全長448m，闊11m，雙向2車道。

## 經過嘅道路
條路從北到南排，**加粗**嘅字係主幹道：
* 沿河東路
* **[[翠香路 (珠海)|翠香路]]**

類:珠海道路
類:香洲區
光澤度

**光澤度**，又叫**光澤**，係物件表面對光嘅反射程度。簡單嚟講，物件表面越似鏡面，光澤度就越高。
彩色視覺

**彩色視覺**（ | ）係生物或者機械透過光嘅波長或者頻率嚟分辨色彩嘅視覺能力。生物主要靠眼入面視網膜嘅視錐細胞。

## 睇埋
*色名
第2次澎湖縣開放賭場公投

**第2次澎湖開放賭場公投**喺2016年10月15號舉行。

結果呢場公投係輸咗，按規定如果再搞類似公投要等三年之後先可以再提出。

## 背景
澎湖響2009年亦搞過開放賭場公投，當時係以十二個百分比差距，即係多咗差唔多四千票而否決。

而今次係隔咗七年之後再次為澎湖開放賭場而搞嘅公投。

## 立場
### 執政黨
蔡英文總統同民進黨立法院黨團都講到明話反對開賭，未來亦唔會搞賭場一定有嘅管理條例草案。

## 結果
投票響禮拜六（15號）下晝四點結束，就馬上開票箱點票，今次地方公投投票率有四成左右，反對嘅有兩萬六千幾票，大比數多過贊成嘅六千幾票。反對賭聯盟嘅負責人話，票數講到明賭場絕對唔係澎湖人嘅選擇。

## 後續
### 執政黨
總統府讚今次公投係民主表現，政府有決心推出多項政策嚟發展澎湖。

### 提出公投開賭
支持開賭嘅人就認輸，承諾唔會再提公投。

## 睇埋
*第1次澎湖開放賭場公投

## 攷

類:2016年公投
02
布爾薩

**布爾薩**（**Bursa**）係土耳其第四大城，布爾薩省首府，1335年至1363年做過鄂圖曼帝國第二代首都，2015年人口185萬幾。

類:歐洲舊都
富豪B5LH

**富豪B5LH**，又叫**富豪B5L Hybrid**、**富豪BRLH**，係瑞典富豪出嘅一款低地台混能巴士底盤，有單層同埋雙層版，喺2008年亮相。2010年5月富豪宣佈B5LH開始批量生產。而後來推出嘅掛接版本就稱為**富豪B5LAH**。

B5LH底盤採用富豪I-SAM（Integrated Starter, Alternator Motor嘅縮寫）並聯式混能驅動系統，結合富豪I-Shift自動化波箱，去行驅動軸。成個系統係由富豪5公升引擎供電，樣辦車係用D5E210，而量產車就用D5F215（歐盟五型/EEV排放）或者D5K240（歐盟六型排放）。引擎室整體佈局同同廠嘅B7L巴士相似。

單層版B5LH初時淨係配富豪自己嘅車身。早期車身嘅叫做**7700 Hybrid**，2011年之後改出新版車身，叫做**7900 Hybrid**。B5LAH係配7900 Hybrid掛接車身，配D5K240引擎，喺2013年投產。B5LH/B5LAH單層巴士主要供應歐洲大陸市場，但富豪7700 Hybrid亦曾經賣去美洲用，而英國亦有引入7900 Hybrid非掛接巴士。2013年歐盟六型排放喺歐洲大陸生效之後，富豪供應歐洲市場嘅全低地台城市巴士就只有7900 Hybrid一款。2018年，富豪向星加坡提供配MCV Evora車身嘅B5LH單層巴士。

至於雙層版B5LH就主要為英國市場而設。初時車身都係由Wright包辦，6架樣辦車係配Eclipse Gemini車身，喺2008年底亮相，2009年由Arriva London接收，量產車就配Eclipse Gemini 2車身。喺歐盟六型引擎嘅B5LH投產之後，雙層版B5LH有更多車身可以揀，除咗Wright嘅Gemini 3同埋SRM（後者係New Routemaster車身嘅變種）之外，亦可以配亞歷山大丹尼士Enviro 400MMC同埋MCV EvoSeti車身。

## 參考

## 出面網頁

* Volvo B5LH Overview | Volvo Bus
* Volvo 7900 Hybrid Overview | Volvo Bus
南泰路

**南泰路**（）係中國廣東廣州嘅三條東西走向道路，喺海珠區。

呢三條馬路係海珠區最易搞錯嘅馬路，因為佢分別喺南石頭、江燕街道同埋曉港一帶，而且三條都唔相連。

## 三條南泰路嘅起點到終點
*西段：從廣州東方印染廠開始，一直去到工業大道中。
*中段：從工業大道中開始，一直去到江燕路。
*東段：從江南大道南開始，一直去到東曉南路同鳳景西路嘅交界。

## 海珠區最易搞錯馬路
呢條馬路喺海珠區三大主幹道（工業大道、江南大道、江燕路）開發之前，係條從西邊嘅珠江航道去到東邊曉港嘅瑞景路社區附近嘅主幹道。直到1990年代初因商業開發同經濟發展好快，令馬路一分為三，但路名一直冇改到。雖然2000年代初，有媒體好多次報道呢個情況，加上有街坊向政府建議將三條南泰路分別改成噉嘅名：
*西段：「南泰一路」或「南泰西路」
*中段：「南泰二路」或「南泰中路」
*東段：「南泰三路」或「南泰東路」
但係，政府部門因為考慮到改名之後，唔單止連門牌同路牌都要改名，甚至連住喺嗰條馬路入面大量嘅相關單位同住宅戶口簿、身份證都要改名。甚至連工作人員都冇收到同「南泰路改名」有關嘅消息而冇改到名。

## 敘述
*西段：全長920m，闊18m，雙向2車道。
*中段：全長1.2km，闊24m，雙向4車道。
*東段：全長760m，闊14m，雙向2車道。

## 經過嘅道路
條路從西到東排，**加粗**嘅字係主幹道：
* 南石路
* 南邊路
* **[[工業大道 (廣州海珠)|工業大道中]]**

* **[[工業大道 (廣州海珠)|工業大道中]]**
* 翠華路
* **[[寶崗大道]]**、**[[燕翔路]]**
* **[[江燕路]]**

* **[[江南大道 (廣州)|江南大道南]]**
* 泰沙路
* **[[東曉路 (廣州)|東曉南路]]**、鳳景西路

## 規律同特色
條路雖然分開咗三截，但馬路基本上嚟講都有規律同埋特色：

## 連出去
* 一条南泰路“腰斩”开三截 街坊找不着北 大洋網

類:廣州道路
類:海珠區
愛第尼

**愛第尼**（**Edirne**），舊時叫**哈德良堡**（**Adrianople**），係土耳其城市，1363年至1453年做過鄂圖曼帝國第三代首都，2014年估算人口約莫16萬6千。

類:歐洲舊都
康富來國醫館

係中國廣東廣州嘅一間醫館，亦係香港康富來屬下嘅健康產業醫療機構。1995年成立，位置喺天河區林和西橫路219號。間嘢主要向廣州、港澳地區、珠三角地區啲病人搞會診。

## 出面網頁
*
廣州長峰醫院

係中國廣東廣州嘅一間有醫療、科研、教學、治療喺埋一齊嘅私人醫院，亦係北京中聯長峰國際血管瘤研究院嘅臨床單位同埋華南唯一嘅血管瘤醫院，2009年6月20號成立，位置喺天河區廣州大道北741號（白雲山東南角嘅伍仙橋地區，伍仙橋街口）。醫院喺醫血管瘤方面比較出名。

## 出面網頁
* 

類:廣州醫院
類:天河區
聖啟德

聖**啟德**（又繙**聖亞尼策**，**Pope Anicetus**，）係羅馬天主教第11任教宗，155年7月11號至166年4月20號在位。佢係敘利亞人，喺家下敘利亞嘅出世。

## 出面網頁
* 

類:教宗
類:敘利亞人
啟德 (搞清楚)

**[[啟德]]**通常指香港地方，重可以係：
* 啟德機場，香港舊時嘅國際機場。
* 啟德站，港鐵沙田至中環綫車站。
* 颱風啟德，西太平洋熱帶氣旋名。
* 聖啟德，羅馬天主教第11任教宗。
Nowhere Boys

**Nowhere Boys**係一隊香港樂隊，響2015年成立，家吓係音樂份子（Frenzi Music）嘅旗下樂隊。樂隊成員包括主音Van Chan、鼓手Nate Wong、 吉他手Kenneth Angus、 鍵琴手／小提琴手Fisher Kan（漁佬）同低音吉他手Hansun Chan。佢哋稱佢哋嘅音樂為Cinematic Rock（電影式搖滾）。Nowhere Boys大部份嘅歌曲都係啟發自電影。

## 簡介
成員響樂隊成立前各有背景。Van本身係建築師。Nate響美國波士頓栢克理音樂學院畢業，係全職鼓手。Kenneth係維修結他嘅。Fisher 同Hansun就教琴/結他。 

2014年主音Van響香港中環 Backstage Live Restaurant 嘅一個電影音樂活動認識鼓手Nate，jam 歌後決定組織樂隊。Van 就響識嘅人裏面揾適合嘅樂手，組成左Nowhere Boys。2015年初Nowhere Boys自資推出同名迷你專輯《Nowhere Boys》。由於資金有限，成張專輯都係響佢哋自己屋企錄音。印嘅1,000張唱片竟然3個月賣晒。之後佢哋就簽左馮穎琪同謝國維嘅音樂份子。。 

2016年2月Nowhere Boys成功經馮穎琪同林一峰創立嘅「音樂蜂」眾籌平台籌得10萬蚊，推出專輯《Welcome To Our Hyperreality》，當中嘅《亂世超人》、《逃出阿卡拉》及《麥克折射缐》係派台作品。

2016年8月Nowhere Boys同演員游學修合作，創作咗單曲《普通華》，得到著名填詞人黃偉文推介。同月佢哋為 E-Sports Festival 2016創作過活動嘅主題曲《Sound of Battle》。

## 名稱
Nowhere Boys嘅名來自一套關於約翰連儂成長嘅電影“Nowhere Boy”，當中有一幕提到佢曾經被學校老師潑冷水，同佢話“You’re going nowhere.”，但佢嘅回應竟然係“Is nowhere full of geniuses, sir?” 。因為樂隊成員都係披頭四樂隊嘅超級擁躉，仰慕約翰連儂嘅率性，亦想達到“full of geniuses” 嘅音樂國度，所以改名為Nowhere Boys。

## 音樂作品

## 參考
派出所

**派出所**，差館一種，至細嗰隻，亦有叫**警察社區聯絡辦事處**，取自英文。警察機構至基礎部份，多數直屬地方政府。轄區範圍好細，大城市入面一條街，鄉下入面一條村咁。可以係同地方打好關係，巡邏轄區，負責留守等報案之類。一間派出所，至多得幾位差人，冇專門拘留室、偵訊室等設施，但有啲房可以做暫時拘留用。

日本派出所稱為交番。
麥樂雞

**麥樂雞**，喺臺灣叫**麥克鷄塊**，係麥當勞賣嘅炸雞寶，用雞肉漿上麵粉炸熟，再點麥香雞醬食，譬如燒烤醬、芥辣醬同甜酸醬。

## 睇埋
*脆香雞翼
*麥炸雞
巨無霸

**巨無霸**（**Big Mac**），係麥當勞賣嘅其中一種漢堡包，亦係佢嘅標誌性產品，用三塊漢堡包麵包（面頭有芝麻），夾住兩塊牛肉、芝士、酸瓜、洋蔥碎、生菜碎同巨無霸醬汁。

## 睇埋
*巨無霸指數
中國共產黨第19屆中央委員會

**中國共產黨第十九屆中央委員會**由中國共產黨第十九次全國代表大會喺2017年10月24號選舉產生，成員包括中央委員同中央候補委員。之後舉行嘅第一次全體會議上面選出包括國家最高領導人職務嘅中央委員會總書記、最高決策機關中央政治局、最高權力核心中央政治局常務委員會、中央辦事機關中央書記處、最高軍事機關中央軍事委員會等中央領導機構同相關負責人。

## 成員名單
*中央委員會委員：204人（名單略）
*中央委員會候補委員：172人（名單略）
*中央委員會總書記:習近平
*中央政治局常委（7人）：習近平（兼)、李克強、栗戰書、汪洋、王滬寧、趙樂際、韓正
*中央政治局委員（25人）：丁薛祥、習近平（總書記）、王晨、王滬寧、劉鶴、許其亮、孫春蘭、李希、李強、李克強、李鴻忠、楊潔篪、楊曉渡、汪洋、張又俠、陳希、陳全國、陳敏爾、趙樂際、胡春華、栗戰書、郭聲琨、黃坤明、韓正、蔡奇
*中央書記處書記（7人）：王滬寧、丁薛祥、楊曉渡、陳希、郭聲琨、黃坤明、尤權

## 參考


## 睇埋
* 中國共產黨第十九次全國代表大會
杜臣武

**杜臣武**（；；）係中國大陸嘅政治人物，安徽黃山人，做過徽州區政協主席一職。2015年6月17號因為涉嫌濫用職權同埋詐騙，影響咗安徽嘅社會界而被立案調查，同年9月12號被拘留，7日後被逮捕。

2016年8月9號上晝俾黃山市中級人民法院起訴而公開開庭審理，但案件後嚟押後再審。同年9月10號喺看守所突发疾病而送到醫院搶救，得知係腦出血，最後喺9月27號證實不治，終年63歲。

杜臣武過身後，由於單涉嫌濫用職權同埋詐騙案重未結，黃山市公安局決定結束審理呢單案。

## 攷
* 黄山一区政协原主席看守所身亡 死因尚未公布 搜狐 （2016-10-14）
* 黄山市徽州区政协主席杜臣武被羁押看守所期间死亡 美财社 （2016-10-15）

臣武
類:安徽人
類:中華人民共和國政治人物
廣州卡威爾酒店

（）係中國廣東廣州嘅一間五星級酒店，2013年1月31號開業，位置喺海珠區工業大道中222號（南石頭工業大道中同埋南泰路嘅交界，莊頭公園東南角）。

## 建築
*高度：81米（19層樓）
*佔地面積：7,500m²
*建築面積：35,000m²
*結構：鋼筋混凝土結構

## 酒店設施
卡威爾酒店入面有289間客房、800幾間公寓同埋2間餐廳。入面整咗好多康樂設施，包括室外游水池、健身室、桑拿浴室同埋Spa等。重整咗停車場、商務中心、銀行、郵局同埋票務中心等其它嘅設施。

## 連出去
* 廣州卡威爾酒店 CHINA HOTELS.net
* 广州卡威尔酒店 Hotels.com
* 卡威爾酒店装修效果图 百度文库

## 註
* 
*
安安 (1986年出世熊貓)

熊貓**安安**（）係中國國家林業局送畀香港嘅第一對大熊貓之一。佢喺四川寶興縣出世，原本住喺臥龍自然保護區，到香港定居前曾經多次出訪外國，有「大熊貓大使」之稱。喺1999年送去香港海洋公園長住。

2022年，熊貓安安冇胃口，7月21號上晝香港海洋公園為佢進行安樂死，享年35歲。

## 資料
* 名：安安
* 性別：公
* 體重：大概100至110公斤
* 生年：1986年
* 死日：2022年7月21號

## 睇埋
*熊貓盈盈
*熊貓樂樂
*熊貓佳佳
*熊貓安安（第二代）
*熊貓可可

## 出面網頁
佳佳

熊貓**佳佳**（；1978年7月28號—2016年10月16號）係中國國家林業局喺1999年送畀香港嘅一對大熊貓之一。佢原本係野生嘅，1980年開始住喺中國四川臥龍自然保護區，喺1999年送去香港海洋公園長住。

佳佳重大概82-90公斤，到香港定居前生過4隻大熊貓，不過喺香港就未生過。

佳佳壽命有38歲零兩個月，係全球最長命嘅人工飼養大熊貓。

## 資料
* 名：佳佳；
* 性別：乸；
* 出世日期：1978年7月28號；
* 逝世日期：2016年10月16號。

## 睇埋
*熊貓安安（第一代）
*熊貓盈盈
*熊貓樂樂
*熊貓安安（第二代）
*熊貓可可

## 攷
鄧荀

**鄧荀**（；；「鄧荀」係《晉書》記法），《三國志》記名爲**鄧句**（），《大越史記全書》記名爲**鄧詢**（），係三國時東吳嘅官員，佢同交廣戰役有關。

永安五年（262年），吳主孫休派察戰鄧荀去交趾（而家越南北部一帶）徵調孔雀、野豬。交趾太守孫諝之前派郡度上千人去建業（而家南京）服徭役，當地人睇鄧荀來咗，以爲又要徵人徭役，於是郡吏呂興趁機煽動起啲人，招攬周圍嘅越人，係遞年（263年）農曆五月起兵，殺孫諝同鄧荀，是爲交趾之亂嘅起始。

史書中有另一種講法話，孫諝做官貪暴，當地人好怨佢，察戰鄧荀來到交趾，又擅自徵調三十隻孔雀（《大越史記全書》嘅數字，《晉書》記爲三千隻），仲要啲人送批孔雀去建業，啲人都唔想服役，於是諗住造反，呂興帶頭起事，殺咗孫諝同鄧荀。

## 參攷資料
*
*
*
*

類:三國人
荀
2012末日預言

《**2012末日預言**》，又直叫《**2012**》，係2009年美國科幻災難電影，背景係地球將會應驗瑪雅預言喺2012年世界末日，由尊古錫、阿曼達比蒂、丹迪紐頓主演，羅倫艾默烈治執導。

## 劇情
2009年，太陽系九大行星經過幾千年嘅周期後排成一條直線而出咗單歷史上規模最大嘅太陽爆發。喺印度，美國地質學家艾德禮安·赫爾姆斯利（Adrian Helmsley）話世界最深嘅銅礦場見到天文物理學家薩南蘇爾塔尼（Satnam Surtani）。薩南畀出太陽爆發令中微子嘅數量爆燈，甚至產生物理反應而開始加熱地球核心，將來令成個地球板塊崩潰。艾德禮安馬上返到華盛頓，將呢單嘢話咗畀白宮幕僚長卡爾安豪澤（Carl Anheuser）。安豪澤驚到騰騰震，重將件事彙報咗美國現任總統湯馬仕威爾遜（Thomas Wilson）。幾個月後，湯馬仕嚟到加拿大嘅八國集團峰會，將咁得人驚嘅事話畀各國元首知。各國元首得知呢單嘢後達成協議，決定喺就快出現毀滅災難之前，救佢哋可以救到啲人。2011年，世界各國開始移送啲值得紀念嘅藝術品同動物，甚至有人類爲咗保證種族嘅延續而開始搵啲生育基因比較好嘅有錢人，重以十億歐羅出售添。

2012年12月，住喺洛杉磯嘅積遜古提斯（Jackson Curtis）帶住細路去黃石公園度假時，發現原先好靚嘅湖乾嗮兼變成禁區，令古提斯認唔出喺邊度。佢喺黃石公園附近嘅營地識咗查理霍斯達（Charlie Foster）。霍斯達話畀古提斯知由於自然環境同埋資源長期俾人類掠奪性破壞，令地球自身嘅平衡系統就快崩潰，人類要面臨自然災害。甚至話有啲國家一齊喺度秘密研發緊可以避難嘅「方舟」。後嚟古提斯笑佢搵笨而走咗。點知第二日爆發大災難。

由於強烈嘅地震同大型嘅火山爆發，令眼前比較熟嘅城市變成人間地獄，連地球其他地方都唔例外，甚至聞所未聞。古提斯同好多家庭一齊踏上求生之路。由於事發突然，令佢唔知諗住去邊避難，甚至諗返尋日查理提到嘅「方舟」同地圖，結果決定去諾亞方舟基地搵生存嘅機會。

古提斯去搵緊諾亞方舟基地時，雖然經歷咗生死考驗，但最後成功去到諾亞方舟基地。不過，起好啲方舟數遠遠跟唔上從世界各地收到料而過來嘅難民，從而成為挑戰成個人類嘅道德。後嚟喺唔同國家嘅人類都為咗成功避難，重猛咁同其它國家元首而開放任何邊境而入去船艙避難。艦船開始飄到珠穆朗瑪峰山腳，諾亞方舟到咗山腳後，群眾終於安全，最後成功避難。

0001年1月27號（世界文明毀滅之後嘅一個月），艦船入面啲人嚟到甲板呼吸新鮮空氣。艾德禮安將自己所發生啲事寫成本書。到咗艦橋時發現浸咗大陸啲海水已經開始退潮，其他國家嘅艦船都加入咗佢哋嘅航線，其它生還者都開始去非洲好望角開啓新嘅人類文明。

## 反應
部片出街之後，除咗國際版外，雖然唔少國家或地區都出現咗刪減版，但係喺全球各國引起高票房收入，重出現咗一股熱潮；重引致有人擔心2012年12月21號係咪會世界末日，以及「諾亞方舟」嘅一系列惡搞船飛作品。實際上，2012年12月21號嗰日凈得瑪雅地區文明搞慶祝，世界各地並冇任何災難事件發生，粉碎咗「末日」嘅謠言。所謂嘅「諾亞方舟」喺香港馬灣一帶，整咗挪亞方舟嘅旅遊景點出嚟。

不過亦有例外，北韓當地宣佈禁播呢部片，重列入2012年北韓禁播電影名錄。由於嗰時金正恩啱上臺無耐，曾經喺太陽節期間提出建設「社會主義強盛大國」嘅目標，重要係紀念金日成宣佈北韓獨立100週年，因此北韓政府認為《2012》部片醜化北韓政府。但係北韓當地媒體凈簡單講「會叉住睇咗《2012》呢部電影嘅人」，詳細原因冇講到。據估計北韓政府會將睇《2012》嘅人以「挑釁北韓政府」罪名逮捕。

## 睇埋
* 2012年現象

## 註

## 出面網頁

* 
*
太陽油

**太陽油**，又叫**防曬霜**，係防止皮膚受太陽光嘅紫外線曬傷嘅護膚品，通常喺戶外活動用。
## 睇埋
*曬太陽
靚仔

**靚仔**可以係：

*形容男仔，好有型、英俊、瀟灑。
*想做生意嘅人對潛在男人客嘅叫法，例：「靚仔，今日啲菜好靚呀。」
*白飯一碗：喺港式茶餐廳入面噉叫。
廣州戴斯酒店

（）係中國廣東廣州嘅一間三星級酒店，2009年12月19號開業，位置喺白雲區白雲新城西北角嘅雲霄路88號（5號停機坪後邊）。

酒店有7層樓高，一共有399間客房，1間餐廳同2間會議廳。

## 出面網頁
* 

類:廣州嘅酒店
類:廣州市白雲區
類:白雲新城
海珠區石溪中醫院

係中國廣東廣州嘅一間有醫療、教學、科研喺埋一齊嘅二級甲等中醫院，1982年成立，位置喺海珠區工業大道南420號。佢亦係廣州郊區第一間中醫專業機構。

## 史
間醫院喺1982年由嗰時嘅香港恒生銀行集團董事長——何善衡出錢喐手起，初期屬廣州市郊區，所以嗌**郊區石溪中醫院**，1986年廣州市調整郊區區域時劃入海珠區，醫院交畀海珠區衛生局睇實，同年8月23號改名做**海珠區石溪中醫院**。

1995年，醫院加起咗建築面積1931.7平方米嘅5層樓綜合樓。

## 連出去
* 廣州市海珠區石溪中醫院 愛醫網
* 何善衡与他捐资兴建的石溪中医院 广州文史

類:海珠區
同仁藝體實驗中學

係中國廣東廣州嘅一間民辦初中，亦係同仁教育集團屬下嘅中學，2004年6月開辦，位置喺天河區伍仙橋甘園路103號（白雲山東南角伍仙橋門出去大概200m路程嘅位）。

佢係天河區學生人數最多嘅民辦中學。

## 校服色

長袖：
:衫：相間，上下，有V字分界；袖同領都係，正反兩邊近膊頭位同兩個袖都有些少花紋響度，近袖口嘅花紋位有底。左右對稱。
:褲：，兩邊有底帶花紋。
短袖：
:衫：，有領有紐扣，領，袖位冇花紋。
:褲：（待查）

## 出面網頁
*
靴曼梅爾維爾

（；）美國小說家，短篇小說作家同美國文藝復興時期詩人。 佢最有名嘅作品包括 *Typee*（1846年），裏頭浪漫噉描寫波利尼西亞嘅生活經驗，以及佢嘅捕鯨小說《無比敵》（1851年）。 佢作品喺佢死之前三十年幾乎冇人記得。 佢嘅水手經歷、對文學同哲學探索、以及轉變之中嘅美國社會、之中嘅矛盾，一一影響佢嘅作品。佢嘅風格，複雜，亦好巴洛克：詞彙豐富而原創，強勁嘅節奏感注入長句，意像神秘或諷刺，而豐富引文延伸到聖經，神話，哲學，文學以至視覺藝術。

## 身世
梅爾維爾1819年喺美國紐約出世 ，屋企第三個細路。老豆老母分別出自蘇格蘭及荷蘭嘅名門。一家信奉長老會。佢先讀紐約公校（哥倫比亞大學預科學校）。之後，1830年全家搬去奧爾巴尼。

梅爾維爾由1830年十月至1831年十月讀奧爾巴尼學院，佢喺1836年十月到1837年三月之間學咗唔少文學經典。因為家道中落，十五歲離校，做過農夫、職員、小學先生等職務。1837年搭帆船出航，去咗英國利物浦。1841年成為捕鯨水手，由美國麻省費爾黑文出發。捕鯨船喺南太平洋一帶航行。1842年七月南太平洋馬克薩斯群島，佢同泰皮族接觸，十一月，喺艘捕鯨船上做咗掟叉手四個月。1843年八月加入美國戰艦美國號（United States）服役，1844年十月喺波士頓上岸，定居麻省。

1845年開始寫小說，1846年喺倫敦出版小說*Typee*，隔年出 *Omoo*。佢開始讀莎士比亞作品，1849年出版《雷得本》，1850年出版《白外衣》，獲得好評。1847年同伊麗莎伯蕭（Elizabeth Shaw）結婚，喺加拿大度蜜月。有兩仔兩女。1850年喺皮茨菲爾德定居，住咗十三年。1850年2月，佢開始跟佢海上嘅經歷來寫《無比敵》，前後十七個月，1851年夏天寫完出版。

《無比敵》呢部小說日後譽為美國最正嘅小說之一，但係出版頭一年只賣得五本，唔賣得亦唔轟動，梅爾維爾好失望。要到本書出版七十年之後，先受到廣泛重視。1866年之後佢自費出詩集《戰事集》、*Clarel*、《約翰瑪爾同其他水手》同《梯摩里昂》，1891年9月28號，梅爾維爾喺紐約死於心臟肥大，潦倒以終。葬喺紐約嘅木林草地墓園（Woodlawn Cemetery）。

## 文獻
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## 攷
公仇稱

**公仇稱**（仇讀求，；），係東漢末年、三國初年嘅人，係孫堅嘅手下。

喺190年爆發董卓討伐戰，孫堅有參戰，喺魯陽同袁術會盟後封爲破虜將軍。當年冬天，孫堅派長史公仇稱返去啲州郡度去督促軍糧。臨走時喺城東門外設帳擺酒席，同其他官員一齊送公仇稱。就喺宴會時，董卓派出數萬步騎攻擊孫堅，當時已經有數十輕騎先到。孫堅喺酒席上好淡定，命令軍隊要整企理個軍容，唔准妄動。之後騎兵越來越多，孫堅起身引軍入城，佢同啲人講，之所以佢唔急住起身，係驚驚動咗班士兵，噉董卓啲兵一來就潰不成軍。董卓部隊見孫堅軍隊軍容咁齊整，唔夠膽攻城而撤退。

## 參攷資料
*

類:三國人
稱
甘渭漢

**甘渭漢**（）係中國人民解放軍高級將領。佢係湖南平江人。1927年入咗中國共產黨，1928年參加中國工農紅軍。做過紅5軍3縱隊嘅排長同連長，紅3軍團5軍連政治指導員同團政治委員，紅3軍團供給部政治委員同埋紅8軍團政治部組織部部長。

## 生平
佢喺1943年入延安中央黨校學習，1955年獲授中將軍銜，同埋獲得一級八一勳章，一級獨立自由勳章同一級解放勳章。

## 軼事
佢喺1979年10月因個人恩怨，反對為粟裕平反。

## 攷
*甘渭漢
*1979年粟裕突發心臟病真相：老部下阻撓其平反·鳳凰網
花力會

**花力會**（；）係中國廣東廣州嘅一間體育中心兼會所，2004年開業，位置喺荔灣區芳村，東靠花地大道北；南靠大策村；西靠瓦土地直街；北靠芳村大道中。佢既係中美合資嘅體育中心會所，又係中國大陸最有規模同綜合性最犀利，甚至經營項目最先進嘅體育會所之一。

## 概況
間嘢佔地面積1公頃多啲，入面分別有羽毛球場、游水場、健身場、美食場、理療會所同埋美容會所等6大場地組成。

## 主要部門

### 健身部
健身部喺會所中間 嘅舞蹈館入面。佔地面積1600m²，樣似英式庭院風格；樓頂有好先進嘅室內隔熱系統。室內樣似複式哥特式風格，有2層樓。其中1樓係健身器械廣場，2樓係三間舞蹈培訓廳。但北邊係玻璃幕墻，可以睇到個大泳池。入面專門有好似體舞、瑜珈、武術、散打、拉丁舞、芭蕾舞、Para Para等舞蹈培訓。
### 美容部、理療部
美容部同理療部都喺會所東邊嘅游泳館入面，分別喺大門上邊嘅2樓同3樓、4樓，都喺2010年開業，入面專門幫男女兩性搞護膚、美容同理療。
### 游水部
游水部喺會所東邊嘅東門隔籬。入面有三個游水池，水池啲水質都係歐美地區最先進嘅過濾淨化系統，其中更衣室有兩層樓（男1樓，女2樓）。喺泳池北邊隔籬有間超大型多功能塑身健體水療池同埋健身館響度。兩個水池可以做國際化嘅游水比賽用都得。
* 室內池：面積25m×12m，水深1.45～1.55m
* 室外池：面積50m×25m，水深1.35～1.55m
* 兒童池：面積12m×12m÷2，水深0.7m
### 羽毛球部
羽毛球部喺會所西邊嘅西門隔籬。佔地面積2000幾m²，高度10m，鋼架弧頂結構，外形設計有特殊嘅子母館模式噉，入面有18個標準嘅羽毛球場。頂部用大型落地幕做牆幕，頂部同入面嘅鋼構用嘅係CSR隔音同隔熱處理。
### 美食部
美食部喺會所嘅游泳館入面，泳場大池北邊隔籬。佢一般幫運動客（包括泳客）搞美食、餐點同茶點啲嘢。除節假日、週末及寒暑假、晚黑前半夜外，其它時間都拍嗮烏蠅。
### 親子部
親子部喺會所嘅游泳館入面，2011年開業，位置喺泳場大池東北邊隔籬。入面主要係親子樂園，主要畀細路玩沙、瀡滑梯等一系列啱細路玩嘅設施。平時嚟講冇乜人幫襯，但係寒暑假同節假日、週末期間比較多細路玩。

## 出面網頁

* 
*
張嘉琪

**張嘉琪**（**Katrina Cheung**，）係香港女演員，參演過微電影、音樂劇同電視劇，出名角色包括2016年無綫電視處境劇《愛·回家之八時入席》嘅角色「**嘉玲BB**」。

## 簡歷
張嘉琪而家係好電影製作有限公司旗下藝人，亦曾經係藝人可嵐（劉珏琳）個師妹。佢曾經喺香港青年協會嘅「香港起舞」跳舞比賽連續兩屆攞季軍。

張嘉琪而家主要喺無綫電視用特約演員身份拍電視劇，雖然演嘅都係有對白嘅角色，但片尾演員名單無打佢個名出嚟。

## 演出
### [[電視劇]]（[[無綫電視]]）
*2016年：《火線下的江湖大佬》 飾演 店員（第19集）
*2016年：《律政強人》飾演  律師行文員
*2016年：《一屋老友記》飾演  學校職員（第4集）
*2016年：《愛·回家之八時入席》 飾演 **嘉玲BB**（第11集之後）
*2016年：《幕後玩家》飾演 空姐（第33集）
*2017年：《味想天開》飾演 廚迷（第5集）
*2017年：《全職沒女》飾演 銀行職員（第5集）
*2017年開始：《愛·回家之開心速遞》 飾演 嘉玲BB（第46-47集）、雪糕店員（第471集）、公園路人（第646集）
*2017年：《超時空男臣》 飾演 店員
*2018年：《宮心計2·深宮計》 飾演 藍美玉
*2018年：《跳躍生命線》 （第18集）
*2018年：《是咁的，法官閣下》 飾演 受害人（第15集）
*2018年：《廉政行動2019》 飾演 職員（第4-5集）
*2019年：《白色強人》 飾演 護士
*2019年：《包青天再起風雲》 飾演 杜江情人（第2集）、張玉鳳（第10集）
*2019年：《她她她的少女時代》 飾演 情侶食客（第4集）

### 短劇（[[無綫電視]]）
*2018年：《聖誕極光傳說》 飾演 Owen未婚妻
*2019年：《呢個阿媽唔簡單》 飾演 Cosplayer

### [[電視劇]]（[[ViuTV]]）
*2019年：《娛樂風雲》 飾演 吳小美（第56-58、84、92集）
*2019年：《黑市—黃牛》 飾演 同事
*2020年：《暖男爸爸》 飾演 手工藝老師（第2集）
*2025年：《弊傢伙！我要去祓魔》飾 護士A（第5、9集）

### [[微電影]]
*《手牽手，笑著走》（女主角）
*《幸福滋味》  （甜品店店員）

### [[音樂劇]]
*香港劇團好戲量：《駒歌》
*《歲月無聲2.0》
*《天旋地戀咖啡店2018》

### MV樂劇
*《匆匆一生》 可嵐 -  女主角

## 參考資料

## 出面網頁
*
*
裴秀

**裴秀**（；），字**季彥**（），河東聞喜人（而家山西聞喜），係西晉嘅官員、地圖學者，出身自河東裴氏，佢阿爺係東漢官員裴茂，佢老豆係曹魏官員裴潛。

## 生平
裴秀自細好學，有風操，八歲就識寫文章。佢阿叔裴徽有盛名，所以賓客好多。裴秀十幾歲時，但凡拜訪裴徽嘅人，都會順便探埋裴秀。不過裴秀生母地位微賤，大婆待薄佢哋母子，但係由於佢嘅仔嘅名聲，啲賓客都對佢生母幾客氣，大婆知咗後再都唔蝦佢哋。於是時人話裴家後繼嘅領袖有裴秀。

渡遼將軍毋丘儉將裴秀推薦畀大將軍曹爽，於是曹爽闢拜佢做掾屬，畀佢繼承老豆爵位清陽亭侯。244年老豆過身，裴秀服喪後同兄弟均分家產。248年改任黃門侍郎。之後雖然曹爽畀朝廷誅殺，但裴秀未受牽連。無耐裴秀做廷尉正，喺司馬昭做安東將軍、衞將軍同吳、蜀作戰時，裴秀擔任司馬，佢提嘅意見多數都採納咗。之後改任散騎常侍。

257年諸葛誕起兵反司馬昭，裴秀同陳泰、鍾會一齊做參謀，參加司馬昭嘅討伐軍。平定諸葛誕後，裴秀轉任尚書，封爲魯陽鄉侯。260年，曹髦反抗司馬昭被殺，裴秀出計立曹奐爲帝，於是由鄉侯升爲縣侯，改任尚書僕射。咸熙初年，荀顗負責定禮儀，賈充負責定法律，裴秀負責改官制。裴秀提出恢復周代嘅五等爵制度，於是好多支持司馬氏嘅人都封咗爵，共計六百幾人。於是裴秀封爲濟川侯，以高苑縣濟川墟作爲佢嘅侯國。

司馬昭原本未諗定繼承人，當時有意想封司馬攸，司馬炎驚無份，想求助裴秀，於是裴秀同司馬昭推薦司馬炎，就噉樣令司馬炎定爲繼承人。司馬炎上位後，拜裴秀做尚書令、右光祿大夫，同王沈、賈充一齊做開府。司馬炎稱帝建立晉朝後，裴秀封爲左光祿大夫、鉅鹿郡公，食邑三千戶。

郝詡曾經同朋友寫信讚裴秀。後來裴秀畀有司、李憙等起訴，話劉尚爲裴秀侵佔官家稻田，要治裴秀罪，但朝廷落詔話裴秀咁大功勞，唔應該因爲少少瑕疵而掩蓋佢嘅功勞，所以只係懲罰咗劉尚嗟。

268年，朝廷落詔加封裴秀做司空。司空呢個位幾高下，而且主管土木、田地，所以裴秀唔使似喺尚書令時咁忙，可以睇到各地嘅地理狀況同地理資料。加埋裴秀天生聰明，又隨軍做過參謀，關注過各地嘅山川形勢，佢見到《尚書・禹貢》記嘅嘢咁耐，啲嘢都變曬，有啲則係誤傳，所以作咗十八篇嘅《禹貢地域圖》，並且喺序中提出「製圖六體」。

裴秀創制啲規章制度，晉朝朝廷多數沿用佢創制嘅嘢，喺當時稱爲「當世名公」。泰始七年（271年），佢食寒食散，食咗呢種藥係要飲熱酒，但佢誤服凍酒，結果中毒身亡，享壽四十八歲虛歲。朝廷出詔書哀悼佢，並且頒佢諡號做**元公**（）。

咸寧初年，裴秀同石苞等並列爲王公，配食宗廟。裴秀有兩個仔：裴浚、裴頠，裴浚繼承爵位，做官到散騎常侍，早死；裴頠則又係出名嘅人。

## 地圖學
裴秀嘅《禹貢地域圖》係中國記錄最早嘅地圖集。呢份地圖集嘅繪畫時間大概喺泰始四年到七年間（268年～271年）。畫成之後就收埋咗唔畀人知。唐初官修目錄《隋書・經籍志》已經無記載呢份地圖集，隋代建築家宇文愷話：「裴秀《輿地》以二寸為千里，臣之此圖，用一分為尺」，可能佢見過圖集嘅殘卷，不過而家已經完全失傳。裴秀重將當時舊嘅天下大圖縮繪成1：1800000嘅方丈圖，呢個亦失傳咗。

而家流傳落嘅只有《禹貢地域圖》嘅序文，其中佢提出製圖六體，即係分率，准望，道里，高下，方邪，迂直。而家對前三樣睇法一致，分率即係比例尺，准望即係標嘅方向，道里即係兩點嘅距離。至於高下、方邪、迂直，有比較多解釋，一般認爲意思係高取下、方取斜、彎取直，即係測量時由於地形高低、道路彎曲，只能求到曲線距離，要將佢計成直線距離先再標喺圖度。

喺裴秀之前，中國喺繪製地圖方面嘅經驗幾成熟下，但無理論化。裴秀提出製圖六體後，就畀中國古時嘅繪圖師遵守，比如唐代賈耽、宋代沈括都以製圖六體做規範。喺西洋地圖投影法傳入中國前，製圖六體一直係中國古代地圖嘅繪製準則，對中國嘅地圖學發展影響極大。

而家中國有個獎項叫做裴秀獎，獎畀優秀嘅地圖作品。

## 參攷資料
*
*
*
*
*

類:晉朝人
類:山西人
秀
立白

**立白**（）係中國大陸嘅一間洗滌公司，亦係中國大陸嘅日化龍頭企業。1994年4月由陳凱旋同陳凱晨兩人夾手創立，總部喺廣東廣州，初期喺廣州經濟技術開發區，2015年底搬到而家嘅立白中心。屬下工廠喺番禺、南沙區、上海、河南新鄉、安徽馬鞍山、吉林四平、廣西桂林、雲南昆明、四川成都都有分廠。主要出產洗衣粉、番梘、牙膏、洗潔精、廁紙、殺蟲水等。

公司嘅口號係「立白，健康幸福每一家」。

## 史
*1994年4月：陳凱旋總裁、陳凱臣第一副總裁同5位仁兄出錢，喺廣州開辦咗立白洗滌用品有限公司。
*1998年2月：成立廣州立白企業集團有限公司而開發出企業發展道路。
*2001年6月：立白集團黨支部成立。
*2002年7月：立白集團工會正式成立。
*2002年10月：立白集團廣州番禺生產基地起好嗮，成為集團自己出錢起嘅第一間大型生產基地，亦係集團目前最大嘅生產基地。
*2003年1月：先後喺吉林四平同埋廣西桂林成立咗佢嘅同名分公司。
*2004年1月：成立湖南超微日化有限公司。
*2005年9月：喺河南新鄉成立咗佢嘅同名分公司，成為集團自己出錢起嘅第二間大型生產基地。
*2005年11月：收購兼重組天津藍天集團，重新整合藍天六必治品牌。
*2006年4月：收購重慶嘅奧妮品牌。
*2006年6月：成立江西安福超微日化有限公司。
*2006年7月：收購兼成立上海新高姿化妝品有限公司。
*2007年3月：喺安徽馬鞍山成立咗佢嘅同名分公司。
*2007年4月：成為2008年北京奧運會嘅洗滌用品供應商同埋殘奧會洗滌用品獨家供應商，係行業內唯一本土贊助企業。
*2007年6月：成為中華人民共和國商務部「萬村千鄉」市場工程全國範圍合作夥伴。
*2007年8月：成立廣州第一家非公企業武裝部。
*2008年7月：經上級批准而成立博士後科研工作站。
*2008年8月：中共廣州立白集團黨委正式成立。
*2008年12月：立白集團被評為國家高新技術企業。
*2009年12月：屬下嘅天津藍天企業亦被評為國家高新技術企業。
*2010年1月：先後喺廣州南沙區同埋天津成立咗佢嘅同名分公司。
*2010年7月：成立中國日化行業入面，第一間院士專家企業工作站。
*2011年10月：成立咗廣東第一間非公企業統戰部。
*2012年3月：廣州立白集團團委正式揭牌成立，重組建咗廣州第一條「關愛留守兒童志願服務隊」嚟組織好多後生員工服務。
*2012年4月：立白喺芳村搞咗間國際商務中心。
*2012年12月：廣東唯一嘅日用化學品可再生資源研究同應用企業重點實驗室落戶立白集團。
*2013年1月：先後喺雲南昆明同埋四川成都成立咗佢嘅分公司。
*2013年開始，連續3年冠名湖南衛視音樂真人騷節目《我是歌手》，產品銷量大幅提升。

## 屬下產品
* 立白洗衣粉
* 立白好爸爸（前身立白去漬霸）
* GOCI 高姿
* 六必治
* BlueSky 藍天
* 威王 vewin
* 西蘭

## 出面網頁
* 

類:廣州公司
類:日用化工品產商
海馬 (搞清楚)

**[[海馬]]**係海龍科動物，重可以係：
*颱風海馬，太平洋颱風季嘅熱帶氣旋名
*海馬牌，香港床上用品牌子
*海馬體，大腦部位
颱風海馬 (2016年)

**颱風海馬**（，國際編號：**1622**，聯合颱風警報中心：**25W**）係2016年太平洋颱風季第22個被命名嘅熱帶氣旋。呢個熱帶氣旋預計喺2016年10月21號下晝以颱風強度直撲珠江口以東地區。
燕子崗體育場

係中國廣東廣州嘅一座體育場，1985年9月起好，位置喺海珠區燕子崗江燕路251號（北門）同埋燕子崗路29號（南門）。佢亦係廣州市嘅青少年足球訓練基地。

## 史
間嘢喺1985年9月起好，2001年底做過九運會嘅足球訓練場所。2010年底又做過廣州亞運會嘅訓練場地之一。2014年7月18號，場地正式成立咗青少年嘅足球訓練基地。

## 設施
間嘢佔地面積60207m²，入面有條煤渣跑道嘅400m田徑場；重有五人制塑膠地足球場、七人制人造草足球場，標準十一人制沙地同天然草嘅足球場。除此之外，重有網球場、乒乓波場、6個室内羽毛球場同埋籃球場等。

## 註

類:廣州運動場
類:海珠區
建築·我城

《**建築·我城**》（**Beyond Concrete Walls**）係香港電視娛樂製作嘅資訊節目，2016年10月13號到12月1號逢禮拜四喺23:45 - 00:15（實驗電視時段）喺ViuTV播，主持係黃修平。節目會講各類型建築，了解每個建築背後嘅特色、歷史同變遷。

呢個節目喺2017年6月17號開始逢禮拜六喺19:30 - 20:00喺ViuTV重播，係頭一個喺黃金時段重播嘅實驗電視節目，不過當有其他特備節目時就會暫停播映。

## 每集一覽

## 出面網頁
*ViuTV：建築·我城
夜曲13

《**夜曲13**》（**The Nocturnes**）係香港電視娛樂製作嘅資訊節目，2016年10月19號開始逢禮拜三喺23:45 - 00:15（實驗電視時段）喺ViuTV播，旁白係梁雪怡。節目會講香港晚黑嘅人情故仔。

## 每集一覽

## 出面網頁
*ViuTV：夜曲13
ShowTime 我主場

《**ShowTime 我主場**》（**Show Time**）係香港電視娛樂製作嘅音樂節目，2016年10月8號至12月24號逢禮拜六21:30-22:30喺ViuTV播，主持係蘇耀宗（細so）、陳詠謙。節目創造演唱平台，畀實力派歌手、新晉歌手、熱愛唱歌嘅素人、現役舊歌手，用街頭同舞台形式比拼歌藝，歌手透過爭取網民同現場觀眾即時投票支持，晉級贏出嘅歌手可以參與12月20號喺灣仔會展舉行嘅萬人演唱會，而ViuTV就會喺12月31號禮拜六20:30-22:30播出演唱會精華。每集片尾“香港仲有無樂壇？睇吓你撑唔撑…”。布志綸同Hey Joe Trio係《**ShowTime 我主場**》第一季台主。

## 比賽規則
節目會先進行初賽，每集由兩位新舊歌手對決，贏嘅就直入下一輪淘汰賽，輸嘅都可以參加復活賽。

初賽比賽結果由觀眾投票嘅得票率去定：
*Busking街頭演唱（20%）
*網上投票（20%）
*舞台現場演繹（60%）

次輪淘汰賽結果由觀眾同嘉賓投票嘅得票率去定：
*觀眾投票（80%）
*兩位嘉賓投票（每位10%）

復活賽參賽資格：
*由各集落敗者互選產生，最高票數4位歌手出線。

復活賽結果由觀眾投票嘅得票率去定：
*觀眾投票（100%）

總決賽結果由觀眾同嘉賓投票嘅得票率去定：
*觀眾投票（90%）
*嘉賓投票（10%）

## 每集一覽

## 出面網頁
*ViuTV：ShowTime 我主場
啟德

**啟德**係香港一地，響九龍東南部，九龍城東南。1920年代，生意人何啟同區德響嗰度起住宅，叫**啟德濱**，之後政府收地起機場，即係啟德機場，到1998年機場搬走後，政府再收地起屋。

## 公共設施
*啟德車站廣場
*啟德體育園（體藝館、主場館、零售館、青年運動場）
*稅務中心
*AIRSIDE
*啟德站
颱風海馬

**颱風海馬**係太平洋颱風季嘅熱帶氣旋名。「海馬」呢個名由中華人民共和國提供，即係海洋動物海馬。

颱風海馬可以係：
*熱帶風暴海馬 (2004年)
*熱帶風暴海馬 (2011年)
*颱風海馬 (2016年)
Begin Again 異鄉再出道

《**Begin Again 異鄉再出道**》（**Begin Again**）係香港電視娛樂製作嘅真人騷節目，2016年10月12號開始逢禮拜三、四喺22:30 - 23:00喺ViuTV播，主持係駱振偉、陳俞希。兩位主持飛到歐洲，喺當地搞街頭表演、唱片公司試音、當地音樂監製考核、模特兒公司面試等任務。

## 每集一覽

## 出面網頁
*ViuTV：Begin Again 異鄉再出道
Talk啦！青年人

《**Talk啦！青年人**》（粵語口語翻譯係**講啦！後生仔女**；）係香港電視娛樂製作嘅清談節目，2016年10月17號到21號禮拜一到五晚19:50 - 20:00喺ViuTV播，主持係陳俞希、虞逸峯、羅沛琪。節目搵嚟一班1990年代出世嘅後生仔向方健儀拜師學藝，接受一連串大考驗。

## 每集一覽

## 出面網頁
*ViuTV：Talk啦！青年人
李昪 (朝鮮)

**李昪**（昪讀便，；；），係大朝鮮國第25位國王，史稱**朝鮮哲宗**（；*Joseon Cheoljong*），1849年－1864年在位。

## 世系圖
王瑤

**王瑤**（），係高麗第34位兼末代國王，史稱**高麗恭讓王**，1389年—1392年在位。佢1392年俾李成桂逼退位，1394年俾李成桂派人殺咗。
Microsoft Edge

**Microsoft Edge**（開發代號**Project Spartan**）係一個由微軟研發嘅瀏覽器，喺2015年1月21號公布，2015年3月30號公開發布第一個預覽版。Microsoft Edge喺Windows 10同埋Windows 10流動版入面取代IE成為預設瀏覽器。

Microsoft Edge係一個拋棄傳統舊包袱嘅瀏覽器，佢移除咗ActiveX技術，同時又加入一啲新嘅拓展技術，例如：建立網頁筆記、Cortana語音助理同埋OneDrive，同時亦會提供網頁標記（Webpage Markup）功能同埋閱讀模式功能。

2018年12月6號，微軟宣布Microsoft Edge未來將會基於Chromium開發。採用Chromium核心嘅Microsoft Edge正式版已經喺2020年1月15號正式釋出。

## 特色
Microsoft Edge喺Windows 10 Mobile以及Windows 10桌面版中取代Internet Explorer 11同埋Internet Explorer Mobile作為預設瀏覽器。Microsoft Edge用咗名為EdgeHTML嘅排版引擎，呢個引擎係Trident嘅一個分支。因為企業用戶對向後兼容性嘅要求，網頁同樣可以被MSHTML引擎打開。

Microsoft Edge並唔支援包括ActiveX同埋瀏覽器輔助對象在内一啲技術，而係會用一個插件系統（Extensions）。因為ActiveX等兼容性等問題，喺Windows 10之中仍然可以用Internet Explorer 11，佢同Windows 8.1中嘅IE完全相同，並冇用到EdgeHTML引擎。

而2020年1月15號釋出嘅新版Microsoft Edge轉咗用Chromium核心。佢拋棄咗以往嘅EdgeHTML，對撈稿亦都進行咗修改。從原本嘅Modern 風格嘅「藍色 e」改咗做Fluent 風格「藍綠色漸層 e」。並將會支持所有受到支持嘅Windows版本以及macOS等平台。基於Chromium開發嘅Microsoft Edge測試版有Beta、Dev 同埋 Canary 嘅版本

## 參考

## 出面網頁
* 
* Microsoft Edge香港
刨冰

**刨冰**係種冰凍甜品，主要有刨碎咗嘅冰，上面再落糖漿、煉奶、生果等等配料。

## 睇埋
*日式刨冰
冰格

**冰格**，又叫**雪格**，係雪櫃嘅其中一格，入面溫度低過冰點，一般係攝氏零下18至20度，可以裝冰、凍肉、雪糕、雪條等等。
子宮頸

**子宮頸**喺女性生物嘅子宮嘅下半部一個較窄嘅部份，直通到陰道。佢嘅功能係阻止陰道嘅微生物同空氣進入子宮，亦可以抵擋性交時受到嘅刺激所引起嘅發炎反應。
## 睇埋
*子宮頸癌
喉嚨痛

**喉嚨痛**係種病徵，病人個喉嚨會痛，多數係因為喉嚨受感染而發炎引起嘅。多數傷風感冒嘅病人都會喉嚨痛。
麻醉

**麻醉**係指用藥或者其他方式令病人暫時失去知覺，避免病人感受到痛同唔舒服。研究麻醉嘅學科叫**麻醉學**。

## 睇埋
*麻醉藥
病原體

**病原體**係指各種可以引起傳染病嘅物質，常見類型包括病毒、細菌、真菌、寄生蟲等等。
## 睇埋
*抗生素
癬

**癬**係種皮膚病，因為皮癬菌感染皮膚而引起嘅。

## 常見種類
*香港腳 （足癬）
*灰甲（甲癬）  

## 睇埋
*牛皮癬（個樣似癬，但唔係癬）
發燒

**發燒**，一般睇成病徵，實情為免疫系統反應，升高體溫消滅病源體。有脊椎恆溫動物，都行依一套。

人體溫，約莫攝氏卅七度左右恆溫，然而人人有高有低，日夜都有分別，故此幾多度先叫得發燒，並無一致定論。有啲低至卅七度二，有啲高至卅八度三 。細蚊就會高一啲，皆因免疫系統發育緊，有助對抗病源體。故此又會相應調高一啲。

過往因為好多病死，而死時又往往有發燒。故此當發燒做病，發燒好驚，甚至有燒壞腦咁諗法。父母見年幼仔女發燒，尤其驚恐，醫者睇為恐懼症。實質係病原體傷人，而非發燒傷人。

發燒亦唔會燒壞腦，因為人腦會控制住體溫。要燒壞腦，要去到攝氏四十二度，體溫極難去到咁熱，除非外在因素，如困喺熱焗情況，如車箱密封兼曬到爂。

只要免疫系統認有必要，就會發燒。常見病如傷風感冒咁，都有可能發燒。

退燒藥對病無幫助，反而阻住免疫系統做嘢。嚴重高燒或燒到唔舒服先用。

黃帝內經叫發燒做**熱**。「人之傷於寒也、則為病熱、熱雖甚不死、其兩感於寒而病者、必不免於死。」人發燒原因，皆因受寒而傷身，因而病到發燒，但發燒勁都唔會死。

## 機制
體溫升，會啟動細胞機制，確保免疫系統，對細菌病毒等，做出合適行動。

蛋白質NF-κB，協助控制基因表達，生産某啲免疫細胞。有細菌、病毒啲化學份子嗰陣，依隻蛋白質，就會喺細胞層次，開關免疫反應有關基因。隻嘢口喺體溫低唔多活躍，故此升到卅七度以上，等佢勁啲。

實情再複雜啲。有隻蛋白質叫A20，生佢出來個基因又叫A20。隻蛋白質可謂發炎反應守門人，同NF-κB跳晒舞。NF-κB開着A20基因，生A20蛋白質。A20蛋白質，又控制返NF-κB，等佢做慢定勁。 

無A20蛋白，NF-κB就對熱無反應，就算發燒都唔會勁咗。

故此天一涼就多傷風感冒。天口熱地方鼠類，少啲發炎少啲癌。顯示免疫反應隨溫度轉變。

## 攷
照肺

**照肺**，學術上叫**胸腔X光**或者**胸部X光**，係胸嘅位置照X光嘅檢查，皆因主要睇到肺部嘅情況，所以叫「照肺」。呢種係比較常見嘅照X光檢查。

## 文化
話畀人「照肺」，即係畀人鬧，一般係老細鬧佢啲員工。